Komisija: Opasan nastavak hajke na novinare\nNovembar 13, 2018 17:05\nKomisija za istraživanje ubistava novinara reagovala je na novi tekst "Ilustrovane politike" koja se ovog puta "obračunava" sa Ljiljanom Smajlović. Od MUP-a Komisija traži da svi prozvani u talasu napada na medije i novinare koje je targetirala "Ilustrovana politika" budu na pravi način bezbednosno zaštićeni.\nPrema navodima Komisije, sada se u tekstu koji je potpisao Goran Kozić, umesto insistiranja na utvrđivanju istine u vezi s ubistvom Slavka Ćuruvije, optužbe protiv njega proširuju na Ljiljanu Smajlović "opasnim lažnim optužbama i argumenima koji su predstavljali opravdavanje za hajku na Ćuruviju".\n"Ovoga puta, Goran Kozić kaže: 'Da se razumemo: verovatno je pokojnog kolegu i ubio režim, ali za takvu tvrdnju nema dokaza...', ali se odmah iznose užasne optužbe bez i jednog dokaza na račun Ljiljane Smajlović, da je upravo zahvaljujući njenom uticaju na Vašington post, bombardovanje Srbije trajalo mnogo duže nego što je planirano", navodi Komisija.\nU saopštenju se dodaje da je Smajlovićeva članica i jedan od inicijatora osnivanja Komisije za istraživanje ubistava novinara Vlade Srbije, a koja je nastala upravo zbog toga što petnaestak godina posle ubistva Ćuruvije nije bilo razrešeno ko ga je ubio.\nKomisija podseća da se suđenje za ubistvo Ćuruvije odvija uz brojne kontroverze, ali i da je paralelno pokrenut proces opravdavanja buduće moguće oslobađajuće presude i to aktiviranjem "profesionalaca" koji su se dokazali devedestih, a među kojima su Đorđe Martić i Goran Kozić.\nUz konstataciju da izgleda neverovatno da se takvi tekstovi pojavljuju skoro dvadeset godina posle uništenja Dnevnog telegrafa i Evropljanina i ubistva Slavka Ćuruvije, Komisija insistira na sudskom izvođenju svih relevantnih dokaza, a na MUP apeluje da svi prozvani u talasu napada na medije i novinare koje je targetirala Ilustrovana politika budu na pravi način bezbednosno zaštićeni, uključujući i članicu Komisije Ljiljanu Smajlović.\nNATO timovi završavaju posetu Srbiji nakon obuke 3\nVučić sa decom iz dijaspore: Ovo je vaša kuća 8\nCucić: U Srbiji trenutno oko 3.500 migranata 7\nDan slovenske pismenosti, sećanje na rad Ćirila i Metodija 11\nOprez zbog mogućih klizavih kolovoza 7\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 3409\nSrpske porodice u Gracu strahuju od upada kosovske policije 2730\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 2204\nPorušeni spomenici na pravoslavnom groblju u Lipljanu 1589\nSveti Ćirilo i Metodije: Dan slovenske pismenosti i kulture; šta kažu Mitrovčani ?\n12:54 May 24, 2019\nJokić igra za Srbiju na SP\n13:04 May 24, 2019\nKonferencija posvećena Savetu Evrope u Beogradu\n12:45 May 24, 2019\n12:31 May 24, 2019\nMihajlović: SzS izgubio kompas, napadaju čak i MMF\n12:16 May 24, 2019


FINANSIJSKO OPISMENJAVANJE MLADIH KAO IMPERATIV: AIK Banka podržala festival „Nauk nije bauk 10″ | Ekspres.net\nAIK Banka je i ove godine tradicionalno podržala festival „Nauk nije bauk”, jedan od najvećih i najznačajnijih festivala nauke u Srbiji, sa ciljem da podrži mlade naučnike i vizionare, i dodatno podstakne njihovu edukaciju.\nU okviru festivala, AIK Banka je poseban fokus usmerila na finansijsko opismenjavanje mladih, koji predstavljaju našu budućnost. Imajući u vidu složenost finansijskog okruženja u kojem mladi odrastaju i činjenicu da njihove odluke utiču ne samo na njih i njihovo blisko okruženje, već i na širu društvenu zajednicu, AIK Banka nastoji da omladinu usmeri na odgovorno postupanje sa novcem i planiranje potrošnje bez rasipanja, stičući finansijsku kulturu i pismenost. Finansijska pismenost obuhvata znanje i razumevanje finansijskih procesa, kao i veštine i motivaciju za primenu tog znanja i razumevanja, sa ciljem donošenja ispravnih odluka u svakodnevnom životu. Pored toga, AIK Banka pruža podstrek mladim vizionarima koji od malih nogu pokazuju tendenciju da rade velike stvari i čine svet boljim mestom.\nAIK Banka je na festivalu posebno istakla da mladi na vreme treba da dobiju sve potrebne informacije na osnovu kojih mogu doneti ispravne odluke i postati odgovorni prema novcu, štednji i plaćanju. U skladu sa tim, Banka je na festivalu predstavila idealno rešenje za tinejdžere i studente, koje će im pomoći i pružiti neophodnu finansijsku podršku prilikom osamostaljivanja. Otvaranjem START PAKET TEKUĆEG računa, uz pozajmicu od 30.000 dinara, omogućene su najsavremenije usluge transfera novca. Uz START PAKET TEKUĆI račun AIK Banke mladi ljudi uče kako da odgovorno postupaju sa novcem, planiraju potrošnju bez rasipanja, stičući finansijsku kulturu korišćenjem kartica, podizanjem novca sa bankomata umesto na šalteru, kao i plaćanjem karticom putem interneta.\nOtvaranjem START PAKET TEKUĆEG računa mladi stiču mogućnost da koriste najsavremenije finansijske usluge digitalnog bankarstva, što je njima posebno važno, imajući u vidu da u današnje vreme svi tinejdžeri žive na mobilnim telefonima, koji su zamenili banke kao institucije. To se, pre svega, odnosi na uslugu KešKlik, koja predstavlja novinu na našem tržištu i podrazmeva prenos novčanih sredstava između dva fizička lica korišćenjem SMS koda. Dovoljno je da imate broj mobilnog telefona primaoca koji može podići novac na svim bankomatima AIK Banke unošenjem koda iz SMS poruka, bez upotrebe platne kartice.\nTags AIK bankabankomatfestival "Nauk nije bauk"KešKlikmladi naučnicinovacplatna karticaStart paket tekući računtekući račun\nAIK BANKA NAGRADILA NAJBOLJI BIZNIS PLAN SREDNJOŠKOLACA: Pobednici dobili 5.000 dinara i Start paket tekući račun Gde štedi jedan od najpoznatijih srpskih fudbalera? DIREKTNA BANKA OBELEŽAVA EVROPSKU NEDELJU NOVCA: Kako naučiti mlade da upravljaju budžetom FACEBOOK UKIDA KARTICE: Pravi svoju kriptovalutu


Engleska policija uhapsila phishing grupu\nod dejaga taj Čet Dec 15, 2011 4:35 pm\nSkotland jard je prošle nedelje uhapsio šest osoba zbog phishing prevare kojom su ukrali oko milion i po funti imaocima studentskih kredita. Grupa prevaranata ih je mejlom zamolila da ažuriraju podatke o studentskim kreditima i dodala link za veb-sajt koji izgleda isto kao pravi bankovni sajt. Koristeći te podatke, članovi grupe su skidali između hiljadu i pet hiljada funti sa bankovnih računa studenata.\nPolicija je počela da istražuje još u avgustu i istakla da su mnogi lični podaci „vešto“ zloupotrebljeni. Četiri muškarca i dve žene su uhapšeni u Londonu, Mančesteru i Boltonu. Protiv njih se spremaju optužbe za prevaru, pranje novca i kršenje engleskog Zakona o zloupotrebi kompjutera. Tokom istrage, policija je sarađivala s bankama i neprofitnom organizacijom koja obezbeđuje i odobrava studentske kredite u Engleskoj.\nRe: Engleska policija uhapsila phishing grupu


Obilježen Svjetski dan prve pomoći – Portal Kotor\nObilježen Svjetski dan…\nSvake druge subote u septembru obilježava se Svjetski dan prve pomoći sa ciljem da se tog dana posebno ukaže na značaj ove programske aktivnosti, obavještavaju uz Opštnske organizacije Crveni krst Kotor.\n,,Ovogodišnji Svjetski dan prve pomoći 11 septembar, je namijenjen djeci i mladim ljudima, prosvjetnim radnicima i roditeljima učenika. Cilj je da djeca i mladi ljudi nauče da prepoznaju hazarde odnosno kritične situacije, da urade preventivne aktivnosti da ne dođe do incidentnih situacija i ako ipak dođe do Tih situacija da se pravovremeno odreaguje. Pored djece i omladine, ciljna grupa su i prosvjetni radnici koji rade sa njima jer oni kroz ustanovljen odnos povjerenja sa djecom mogu bolje da motivišu i ukažu na značaj prve pomoći i koliko je važno znati pružiti prvu pomoć. Više od 90% života bude spaseno upravo pravovremenom reakcijom građana. Treća ciljna grupa su roditelji, jer usljed pandemije COVID 19 oni imaju ključnu ulogu da u krugu porodice objasne djeci kako mogu da preventivno djeluju da ne dođe do određenih povreda i na koji način mogu odreagovati ipak ako dođe do toga.\nZašto je ovogodišnji Svjetski dan prve pomoći posvećen djeci i mladima?\nOdgovor se krije u činjenici da godišnje skoro milion djece, tačnije 950 000 izgubi život u saobraćajnim nesrećama, požarima i utapanju. Samo u saobraćajnim nesrećama svake godine izgubi život 45 000 djece uzrasta od 10 do 19 godina što znači da dnevno 718 djece izgubi život u saobraćaju. Još jedan podatak je alarmantan da čak 4 500 djece izgubi život usljed trovanja ili 123 djece dnevno izgubi život usljed posljedica trovanja.\nCilj je da se ukaže na značaj prve pomoći, da se što više djece i omladine edukuje iz ove oblasti, da roditelji djece i prosvjetni radnici koji provode najviše vremena sa djecom nauče osnove prve pomoći, da se uvedu kursevi prve pomoći u školama, fakultetima. Da se velika pažnja pokloni prevenciji rizika od povređivanja, da se na vrijeme prepoznaju potencijalne opasnosti i rizici.\nSvako može da nauči i pruži prvu pomoć i ona treba da bude dostupna svima.\nSvake godine više od 20 miliona ljudi u svijetu nauči osnove prve pomoći i nadamo se da će se taj broj iz godine u godinu uvećavati.\nU Crnoj Gori svake godine kroz obuke u pružanju prve pomoći za zaposlene u radnim organizacijama, predavanjima u vrtićima, osnovnim školama i fakultetima, obukama za spasioce na vodi, takmičenjima na lokalnom i nacionalnom nivou, sa osnovama prve pomoći bude upoznato oko 10 000 stanovnika. Poslednje dvije godine taj broj je smanjen, usljed pandemije Covid 19 i nemogućnosti da se organizuju masovna okupljanja i takmičenja. Tako će i ovogodišnji Svjetski dan prve pomoći usljed pandemije Covid 19, prvenstveno biti obilježen kroz pripremu materijala za djecu u školama, koji će biti moguće online pogledati i preuzeti, javnim nastupima kako bi ukazali na značaj prve pomoći, dijeljenem materijala na društvenim mrežama, navodi se u saopštenju Crvenog krsta Kotor.\nTags: Crveni krst Kotorprva pomoć


Skrivena poruka filma “Maratonci trče počasni krug”\nNaslovna/Kultura/Skrivena poruka filma “Maratonci trče počasni krug”\nMaratonci trče počasni krug je vjerovatno najpoznatije ostvarenje srpske kinematografije. Srpski najgenijalniji dramaturg modernog doba, Dušan Kovačević, napisao je ovaj komad u svojoj 24 godini, dok je još uvijek bio student.\nSmatra se da je Kovačevića za pisanje ove drame podstaklo ukidanje stipendije za njegove studije, iz njemu nepoznatih razloga. Plašeći se za finansijsku izvjesnost nastavka njegovog obrazovanja, obračunao se sa tadašnjom vlašću koju je u svom djelu predstavio kao pogrebno preduzeće.\nNakon Pantelijine smrti, kroz čiji je lik predstavljen i sam Tito, preduzeće (država) se raspada tako što nasljednici pokušavaju da rasparčaju imovinu. Pantelija im, u stvari, nije ostavio ništa. Na taj način, Kovačević 20 godina ranije predviđa neodrživost jugoslovenske državne zajednice.\nDušan Kovačević Maratonci trče počasni krug Srpska kinematografija\nBanjalučki muzičar Vedran Gavrić predstavio novi spot (VIDEO)\nAmerika obilježava 80 godina filma Prohujalo sa vihorom


Serija A: Juventus igra sa Bolonjom, a misli na Real! - Meridianbet Vesti\nItalija Author:\tCentrala Bg - 27/05/2017\nNakon što je prošle nedelje lagano stavio u arhivu dva trofeja za ovu sezonu, Juventus na utakmicu u Bolonju putuje uglavnom sa taktičkim motivima, pošto će duel poslužiti kao odlična priprema za finale Lige šampiona sa Realom.\nFenomenalna godina Stare dame je obeležena trećom uzastopnom duplom krunom, obaranjem niza rekorda i šestim Skudetom za redom, koji je osvojen posle pobede nad Krotoneom, ali je titula u stvarnosti bila ”upisana” već mnogo ranije.\nBez takmičarskog opterećenja na Renato Dalara stadionu, Masimilijano Alegri će sigurno gledati kako da najbolje pritegne sve linije uoči vrhunca fudbalske sezone, okršaja sa Realom u Kardifu 3. juna. Trener Stare dame je do sada izvanredno vodio svoj tim, i skoro je nemoguće naći zamerke njegovim rešenjima, pogotovo ne na polju fudbalske taktike.\nDoduše na nekim utakmicama u prilikama kada bi Alegri odmarao ključne igrače, primećivao bi se logičan pad u igri, što je možda situacija koju bi Roberto Donadoni želeo da iskoristi, pod uslovom da Bjankoneri ispolje takve slabosti u subotu uveče.\nEventualna pobeda Bolonje u ovom susretu bi bila prva posle skoro 20 godina, odnosno tek druga u poslednjih 29 okršaja. 1998. godine Bolonja je pobedila tada takođe fantastični Juventus sa Zidanom, Konteom, Inzagijem, ali je od tada uspela da izbori svega devet remija.\nNi domaći tim nema više za čega da se bori pošto je trijumfom nad Peskarom osigurana još jedna sezona u Seriji A, a najveći motiv pored prestiža koji donosi pobeda nad slavnim rivalom, bio bi poboljšanje mesta na tabeli.\nJasno je da u ovom slučaju zapravo sve zavisi od toga sa kakvim će sastavom Juventus ući u ovaj duel, odnosno da li će se Alegri opredeliti za najbolji, jer u tom slučaju šanse da Bolonja uradi nešto više zaista nisu velike. A on na raspolaganju ima skoro sve fudbalere osim ”požutelog” Alveša, ne računajući Ruganija i Pjacu koji su odsutni duže vreme.\nTo se ne može reći za Donadonija u čijem timu nedostaje nekoliko važnih fudbalera kao što su Majeta, Masina i Nađi.\nBolonja je u prethodnih sedam susreta samo dva puta pogodila mrežu Belo-crnih, a ni od jedne ekipe nisu doživeli više poraza u Kalču nego od Juventusa (68)!\nGonzalo Iguain je postigao pet golova u tri poslednje utakmice protiv Bolonje, pa vredi tipovati da će on postići prvi gol na meču.\nTags:Bolonja, Gonzalo Iguain, Juventus, Liga šampiona, Masimilijano Alegri, Meridianbet, Real, Serija A


Važeći Zakon o zaštiti podataka o ličnosti ("Sl. glasnik RS", br. 97/2008, 104/2009 - dr. zakon, 68/2012 - odluka US i 107/2012) ne sadrži čak ni minimalne odredbe koje bi se odnosile na nekoliko, sa stanovišta obrade podataka o ličnosti, veoma važnih i delikatnih oblasti. Usled toga, već dugo vremena, praktično svakodnevno, se suočavamo sa činjenicom da je veoma teško, često i nemoguće obezbediti nesmetano uživanje prava na zaštitu podataka o ličnosti u svim oblastima života. Poverenik je već nebrojeno mnogo puta javno ukazivao na ovaj problem, inicirao njegovo rešavanje, uključujući i dostavljanje Vladi normativno artikulisanih rešenja u pojedinim oblastima, ali je odgovarajuća reakcija nadležnih svaki put izostajala.\nPotreba donošenja novog zakona, prepoznata je još sredinom 2012. godine kada je, u tu svrhu, Vlada formirala međuresorsku radnu grupu. Međutim, rad te Radne grupe nije rezultirao bilo kakvim efektom. Nastojeći da pomogne, Poverenik je u drugoj polovini 2014. godine pripremio i stavio Vladi na raspolaganje kompletan Model novog zakona. Vlada je u Akcionom planu za Poglavlje 23 utvrdila da će novi zakon biti donet do kraja 2015. godine i to na osnovu Modela koji je pripremio Poverenik. Međutim, zakon ipak nije donet, a Nacrt zakona o zaštiti podataka o ličnosti koji je prezentiralo Ministarstvo pravde skoro da nije imao nikakvih dodirnih tačaka sa modelom Poverenika i bio je ispod minimalno potrebnog nivoa.\nU radnom dokumentu Izveštaja o napretku Republike Srbije od 9.11.2016. godine Evropska komisija je navela, između ostalog, da je "potrebno hitno usvojiti novi Zakon o zaštiti podataka o ličnosti, usklađen sa standardima EU. Obrada i zaštita osetljivih podataka o ličnosti, biometrijski i video nadzor, bezbednost podataka na internetu, kao i direktan marketing i dalje su neadekvatno regulisani i ostavljaju značajan prostor za zloupotrebe."\nJavna rasprava traje do 15. aprila 2017. godine. Svoje predloge i sugestije možete dostaviti na e-mail adresu maja.velickovic@poverenik.rs.\nPoverenik poziva sve relevantne subjekte državnog i civilnog sektora i sve zainteresovane da uzmu učešće u javnoj raspravi. Nov Zakon o zaštiti podataka o ličnosti Srbiji je neophodan i dobro je da svi koji mogu daju svoj doprinos njegovom kvalitetu. Poverenik će analizirati sve pristigle predloge i komentare, informisati javnost i sva lica koja uzmu učešće u ovoj raspravi i nastojati da na osnovu komentara i sugestija unapredi tekst. Nakon toga, dostaviće ga Vladi Republike Srbije preko nadležnog ministarstva.\nIzvor: Vebsajt Poverenika, 06.03.2017.


(Ne)pravda Suda BiH - Glas Srpske\n(Ne)pravda Suda BiH\nSvjetlana Šurlan 13.10.2017 10:55\nOslobađajuća presuda Suda BiH ratnom komandantu Armije RBiH u Srebrenici Naseru Oriću otvorila je po ko zna koji put pitanje prakse pravosuđa BiH u procesuiranju ratnih zločina.\nOdavno je dokazano da pravda nije jednaka za sve koji se nađu pred Sudom BiH, ali je poražavajuća činjenica da se sa tim ne prestaje ni 15 godina nakon što je taj sud počeo da radi.\nU svojoj istoriji Sud je potvrdio optužnice protiv 654 lica, a skoro 60 odsto njih se odnosi na lica srpske nacionalnosti. Dominantno su potvrđivane optužnice za zločine počinjene nad Bošnjacima, odnosno nesrpskim stanovništvom.\nZa zločine nad Srbima izrečeno je tek 11 odsto od ukupno izrečenih kazni, a takav nesrazmjer u procesuiranju zločina dovodi u pitanje čak i procjenu Međunarodnog krivičnog suda za bivšu Jugoslaviju u Hagu o broju stradalih tokom rata u BiH.\nTaj sud je procijenio da je u ratu u BiH, između ostalih, stradalo oko 68.000 Bošnjaka i 23.000 Srba, a u Hagu su izrečene tek simbolične kazne za zločine nad Srbima, svega 45 godina zatvora.\nKazne izrečene za zločine nad Srbima morale su biti znatno više, jer ako se uzme u obzir procijenjeni broj stradalih, zanemarujući čak i presude u Hagu, barem 22 odsto ukupno izrečenih kazni u Sudu BiH moralo je biti izrečeno za zločine počinjene nad Srbima.\nU suprotnom, opravdano se može postaviti pitanje ko je odgovoran za stradanje srpskih žrtava?\nNesporno je da svaki zločin treba da bude ispitan, a odgovorni procesuirani i kažnjeni, ali je sporno da mnogi zločini počinjeni nad Srbima više od dvije decenije čekaju na rješavanje, a porodice žrtava da nalogodavci i počinioci konačno odgovaraju.\n(Ne)pravda Suda BiH očigledno nikog, od onih koji to mogu promijeniti, ne boli. Zakon o sudovima BiH koji bi trebalo da definiše nadležnosti i rad Suda BiH godinama se povlači po ladicama Ministarstva pravde BiH i ne upućuje se u proceduru usvajanja.\nPoražavajuće je da (ne)pravdu dijeli institucija koja nije propisana Ustavom BiH i da to, diskriminatorski prema jednom narodu, radi već 15 godina.


Vesti - Objavljen javni poziv za dodelu godišnjih nagrada za najbolje opštinske/gradske uprave u 2021. godini SKGO - Vesti detaljno\nObjavljen javni poziv za dodelu godišnjih nagrada za najbolje opštinske/gradske uprave u 2021. godini\nMinistarstvo državne uprave i lokalne samouprave objavilo je 21. januara 2022. godine Javni poziv za dodelu godišnjih nagrada za najbolje opštinske/gradske uprave u 2021. godini. Rok za dostavljanje prijava je 20 dana od dana objavljivanja Javnog poziva u „Službenom glasniku RS“ (broj 09/22).\nPrva Nacionalna godišnja nagrada za izbor najbolje prakse u primeni principa dobre uprave na lokalnom nivou u 2018. godini, uspostavljena je na inicijativu Ministarstva i Stalne konferencije gradova i opština (SKGO), uz podršku programa „Podrška Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO“, koji implementira Kancelarija Ujedinjenih nacija za projektne usluge (UNOPS). Sprovođenje konkursa četvrtu godinu za redom od strane Ministarstva, čini da ova godišnja nagrada postane dugoročna mera Vlade Srbije kojom se ohrabruju i osnažuju lokalne samouprave da kontinuirano rade na podizanju kvaliteta usluga koje javni sektor pruža građanima i privredi.\nSredstva koja će pobednicima takmičenja dodeliti Ministarstvo državne uprave i lokalne samouprave iznose 9,2 miliona dinara. Pobednici u svakoj od četiri oblasti steći će pravo na finansijsku nagradu u iznosu od 2,3 miliona dinara.\nPored sredstava iz fonda Ministarstva, a u cilju osnaživanja podrške razvoju i primeni principa dobrog upravljanja u radu lokalnih samouprava, pobednici konkursa će biti nagrađeni i dodatnom računarskom opremom (po tri dekstop računara i tri brza skenera), koja dodeljuje SKGO iz budžeta programa Swiss PRO.\nSa jedinicama lokalne samouprave kojima bude dodeljena nagrada Ministarstvo će zaključiti ugovore o korišćenju sredstava godišnje nagrade i izvršiti prenos odobrenog iznosa. Takođe, SKGO će sa pobednicima konkursa potpisati posebne ugovore o donaciji za računarsku opremu koja se dodeljuje iz budžeta programa Swiss PRO.\nTekst Javnog poziva i prijavni formular nalaze se na http://mduls.gov.rs/obavestenja/obavestenje-za-jedinice-lokalne-samouprave-koje-konkurisu-za-raspodelu-sredstava-za-finansiranje-programa-podrske-razvoju-i-funkcionisanju-sistema-lokalne-samouprave-u-2022-godini-i-za-dodelu-godisnj/, a za preuzimanje je dostupno i zvanično Obaveštenje za lokalne samouprave koje konkurišu za Godišnju nagradu.\nObavestenje - Godišnja nagrada


Održana IV Redovna skupština Srbije u pokretu\nU subotu 5. oktobra 2013. godine, održana je IV Redovna skupština Srbije u pokretu na kojoj su bili prisutni članovi sa pravom glasa, članovi bez prava glasa , prijatelji i partneri organizacije. U svečanom delu Skupštine, predsednik Goran Murić je predstavio izveštaj o radu organizacije u prethodnih godinu dana, gde je pomenuo kampanje koje su…\nBolnice bez korupcije\nUdruženje građana Srbija u pokretu uz podršku USAID Projekta za reformu pravosuđa i odgovornu vlast, a u partnerstvu sa Komorom zdravstvenih ustanova Srbije pokreće projekat „Bolnice bez korupcije“. Tim povodom danas je održan Okrugli sto, na kome se sa predstavnicima zdravstvenih ustanova i institucija diskutovalo o merama koje su predviđene za sprovođenje modela „nulte tolerancije…\nKo ignoriše korupciju u zdravstvu\nSvi smo se čudili, vrteli glavom i šereovali po mrežama slučaj norvežanke Marte Debore Dalelv, dizajnerke koja radi u Kataru. Šokirala nas je činjenica da je Martu silovao kolega na poslovnom sastanku u Dubajiu, ali još više da momentom prijave zločina biva uhapšena i osuđena na 16 meseci zatvora zbog seksa van braka! Da…\n„Piješ pivo, kuliraš i slušaš neke interesantne ljude #BGIgnite“, glasi jedan od tvitova koji se pojavio na profilu Srbije u pokretu tokom 21. Ignite večeri. A ti, interesantni ljudi sinoć su u letnjoj bašti Lava bara svojom pričom preneli ideje publici i pokazali kako umetnost može da nas pokrene. Maja Volk, dramaturškinja, profesorka, voditeljka, govorila…\nUlični peformans fleš mob u organizaciji Udruženja građana Srbije u pokretu i Udruženja građana Aktivan život održan je 22. juna u Knez Mihailovoj ulici. Performans je realizovan u okviru kampanje “Možeš!” koju su ova udruženja pokrenula pre tri meseca sa ciljem da ponude “znanje o tome šta aktivan život zapravo znači i kako ga živeti…\nSvakodnevno treniranje i rad na sebi pomaže nam da se bolje osećamo i da volimo sebe. Kampanja Možeš, posvećena motivisanju ljudi da vode aktivan i zdrav život, dobila je novo lice. Naša najbolja plivačica, Nađa Higl (26) otkrila nam je šta za nju znači aktivan život, ali i dodala da učenje o zdravom načinu života treba…\nDanas je počeo sa radom Prvi SMS servis za prijavu korupcije u zdravstvu! Svaki građanin može da prijavi korupciju slanjem poruke na broj 061/2444424. Ono što je posebno važno jeste da poruku primaju aktivisti Udruženja građana Srbija u pokretu, čime se garantuje anonimnost osobi koja prijavljuje korupciju. Reč je o akciji koju sprovode građani za građane!…\nKonferencija za medije Odlučno protiv korupcije u zdravstvu\nPredstavljanje prvog SMS servisa u Srbiji za prijavu korupcije u zdravstvu UG “Srbija u pokretu” uz podršku, Ministarstva zdravlja Republike Srbije, i UNDP i Agencije za borbu protiv korupcije, u sredu 12. juna 2013. godine u 11 sati u Press Sali, Medija Centra, Terazije 3, II sprat predstaviće: „Prvi SMS servis u Srbiji za prijavu…\nZa kampanju Možeš sam čula pre nekoliko nedelja. Veoma mi se svidela sama ideja kao i to što neko ipak brine i zalaže se da živimo jedan aktivniji i zdraviji život. Iskreno, moje omiljene aktivnosti su čitanje i pisanje. Iako znam da mi ta ljubav može doći glave često posle višečasovnog sedenja na poslu…\nOrganizovanje zajednice uz kafu\nAktivisti Srbije u pokretu popili su kafu sa komšijama! Povodom obeležavanja Svetskog dana komšija okupili smo se na platou (ugao Gospodar Jovanove i Višnjićeve) nedaleko od kancelarije i uz kafu razgovarali sa komšijama o svakodnevnim problemima. Ideja ove akcije je da se bolje upoznamo sa ljudima iz našeg kraja, ali i da čujemo koji problemi…


Usvojen budžet za finansiranje institucija BiH - Istinito.com - Ne budi ovca!\nPočetna > BIH > Politika > Usvojen budžet za finansiranje institucija BiH\n31. Jula 2019. Istinito370Leave a Comment on Usvojen budžet za finansiranje institucija BiH\nPredsjedništvo BiH je na telefonskoj sjednici usvojilo budžet za finansiranje institucija BiH za ovu godinu i međunarodnih obaveza BiH.\nTaj dokument sada će biti upućen u parlamentarnu proceduru. Međutim, s obzirom da Parlament BiH ne funkcioniše zbog blokade Savjeta ministara BiH, vjerovatno će ovaj dokument samo stajati u Parlamentu.\nUkupni prihodi, primici i finansiranje institucija BiH u 2019. godini iznose 966.000.000 KM , što je za 16.000.000 KM više nego 2018. godine, a servisiranje vanjskog duga Bosne i Hercegovine iznosi 825.760.678 KM i manje je za 178.301.651 KM u odnosu na prethodnu godinu.\nTagged budžet finansiranje institucije bih istinito predsjedništvo


O poslovnom inkubatoru – Poslovni inkubator\nPočetak je uvek najteži\nZapočeti sopstveni biznis nije lako, posebno mladim ljudima kojima je potrebna, kako finansijska, tako i stručna pomoć.\nDa bi podstakao svoje studente da na vreme razvijaju preduzetničke ideje i nakon studija pokrenu sopstveni posao, Fakultet zdravstvenih i poslovnih studija Valjevo je 2015. godine uz podršku svojih partnera definisao koncept Poslovnog inkubatora koji je bio zasnovan na modelu preduzetničkog obrazovanja koji se ovde realizuje.\nNega preduzetničkog duha\nOvo je podrazumevalo da studenti od početka imaju sadržaje u kojima razvijaju svoju preduzetničku inicijativu i preduzetnički duh.\nPoslovni inkubator omogućavao je diplomcima i redovnim studentima da tokom studija osnuju firmu uz podršku svojih mentora koji im obezbeđuju da lakše prođu proces osnivanja, kao i da jedan određeni period, imaju obezbeđen poslovni prostor.\nUpravo ovaj izazov je, uz nedostatak podrške početničkoj preduzetničkoj ideji, jedan od osnovnih problema sa kojim su se suočavali u Valjevu i okruženju.\nOd osnivanja 2015. godine do danas, ova inicijativa prerasla je okvire Fakulteta te danas predstavlja zajedničku infrastrukturu sa kancelarijskim i/ili laboratorijskim prostorijama koja nastoji da svim svojim korisnicima obezbedi strateške usluge dodavanja vrednosti razvoju poslovanja.\nPoslovni inkubator za početničko preduzetništvo funkcioniše kao udruženje za istraživanje i razvoj, koje kroz različite projekte i saradnju sa nevladinim organizacijama ima mogućnost za obezbeđivanje neophodnih sredstava za razvijanje ovog koncepta.\nPoslovni inkubatori koji podržavaju visoko tehnološka preduzeća\nPoslovni inkubatori koji podržavaju samozapošljavanje\nPrema Studiji o trenutnom stanju poslovnih inkubatora u Republici Srbiji koju je 2019. godine izradilo Ministarstvo privrede uz podršku EU, u Srbiji postoji 56 inicijativa za poslovnu inkubaciju koji su podeljeni u dve kategorije.\nVrata koja su otvorena svima\nPoslovni inkubator Valjevo spada u kategoriju inkubatora koji podržavaju samozapošljavanje i prvi je osnovani inkubator na području Kolubarskog i Mačvanskog okuga.\nNamenjen je svim ljudima sa inicijativom, studentima, srednjoškolcima i svima onima koji imaju ideju o započinjanju sopstvenog posla.\nInkubator se nalazi u prostoru poslovne zgrade Singidunum u Železničkoj 5 u Valjevu, što podrazumeva i nekoliko inicijalnih kancelarija u kojima bi posao mogli da započnu zainteresovani stanari, kao i prateće neophodne zajedničke prostorije.\nDakle, sve je usmereno na to da se olakša poslovanje početnicima u biznisu, ali i da se obezbede uslovi koji bi poslovnom inkubatoru omogućili da se osamostali i pruži bolju uslugu.\nZapočni i ti svoj biznis\nŽeleznička 5, Valjevo, Srbija


'Pomoć autokompanijama je bacanje novca' - Klix.ba\n'Pomoć autokompanijama je bacanje novca'\n3.3.2009. u 17:04\nVlade u svijetu moraju odoljeti iskušenju da izvlače iz krize proizvođače automobila, čelika ili kompanije u bilo kojem drugom sektoru, osim u sistemski ključnom finansijskom, izjavio je u utorak glavni ekonomist Organizacije za ekonomsku saradnju i razvoj (OECD) Klaus Schmidt-Hebbel.\nOn je istakao da, iako izgleda politički oportuno u vrijeme recesije, protekcionizam u svakom svom obliku čini više zla nego koristi, kao što su pokazala vremena Velike depresije i trgovinskih sukoba uoči Drugog svjetskog rata, prenio je Reuters.\nOECD je u ponedjeljak objavio izvještaj u kojem se sugerira kako bi vlade trebalo da insistiraju na mjerama koje promoviraju kratkoročan i dugoročan privredni rast i da istovremeno izbjegavaju mjere koje štite nacionalne industrije od međunarodne konkurencije.\nKomentirajući implikacije izvještaja, Schmidt-Hebbel odbacuje ideju da problematični automobilski sektor, koji u nekim zemljama direktno ili indirektno zapošljava svakog desetog radnika, treba smatrati isto tako važnim za privredni sistem kao banke.\n"Ako dopustite propadanje finansijskog sektora u cjelini ili njegovih velikih igrača, cijela privreda će iz recesije potonuti u duboku recesiju, kao što je bilo krajem dvadesetih i početkom tridesetih. Ako dopustite bankrot jedne ili dvije automobilske kompanije, ili čak čitavog nacionalnog sektora, tražnja domaćih vozila će biti nadomještena većim uvozom", istakao je Schmidt-Hebbel.


Oblić naneo poraz Proleteru, Dubočića bolja od Partizana – Balkan-Handball.com\nHome / Balkan / Oblić naneo poraz Proleteru, Dubočića bolja od Partizana\nOblić naneo poraz Proleteru, Dubočića bolja od Partizana\nPoslednja izmena: 05/10/2019\nRukometaši Obilića, uz partiju sezone, na Banjici su stigli do pobede nad Proleterom 34:27 (18:10). Izabranici Daniela Patkovića su trijumf upisali nakon 60 minuta sjajne igre. Svaki element „Vitetzova“ je funkcionisao. U napadu je bilo 11 različitih strelaca, golman Radović je zabeležio 15 intervencija, dok je odbrana bila oslonac domaćina. Sa druge strane, Porlter je grešio, ali i nije uspeo da iskoristi situacije u kojima je mogao da priđe Obiliću, te utakmicu odvede u neizvesnu završnicu. Na kraju, četvrti bod upisali su momci sa Banjice, dok je tim koji sa klupe predvodi Ljubomir Obradović ostao na tri osvojena.\nDruga utakmica dana u „Hramu rukometa“ rezultatski je bila mnogo zanimljivija. Dubočica je na Banjicu došla nakon dobrog starta šampionata, a pobeda nad Partizanom dokaz je da to nije slučajno. Gosti iz Leskovca su od samog starta vodili, na poluvreme otišli uz tri gola suficita, ali su crno-beli uspeli da se vrate. Novi superligaš je do pobede došao 12 sekundi pre kraja, kada je sedmerac uspeo da realizuje Marinković, za konačnih Partizan – Dubočica 25:25 (11:14).\nObilić – Proleter 34:27 (18:10)\nPartizan – Dubičica 25:26 (11:14)\nSpartak – Crvena zvezda 28:25 (12:13)\nRudar – Novi Pazar 26:29 (12:13)\nČetvrto kolo ARKUS lige pobedom je otvorio Dinamo iz Pančeva koji je kao domaćin savladao Kikindu 37:26 (17:14).\n← Prethodni članak Ademar Leon prejak za Vojvodinu, Butel siguran pred svojim navijačima\nNaredni članak → Brest šokirao Budućnost na startu Lige šampiona za dame!


Ministarka bez portfelja zadužena za demografiju Slavica Đukić Dejanović kaže za RTS da se nakon primenjenih mera značajno povećao broj trećerođenih beba – za oko 700, a u odnosu na drugih deset zemalja regiona samo je u Srbiji povećan broj novorođene dece. Fransin Pikap, stalna predstavnica UNDP-a u Srbiji, ističe da ljudi koji u inostranstvu odu u penziju mogu da se vrate i da svojim znanjem doprinesu lokalnoj privredi.\nSrbija je jedna od 10 zemalja u svetu čiji se broj stanovnika najbrže smanjuje. Razlozi za to su negativan prirodni priraštaj, ali i visoka stopa emigracije i veoma niska imigracija.\nProgram Ujedinjenih nacija za razvoj (UNDP) je u partnerstvu sa Populacionim fondom UN primenio inovativnu „studio“ metodologiju kako bi došao do novih ideja i mogućih pravaca akcije u odgovoru na depopulaciju u Srbiji.\nSedam međunarodnih eksperata, specijalizovanih u oblastima demografije i populacionih trendova, politike starenja, odgovornog upravljanja, migracija i ekonomije, prošle nedelje je upoznalo situaciju u Srbiji, kako bi predložili pravce u kojima bi trebalo tražiti rešenja.\nSlavica Đukić Dejanović, ministarka bez portfelja zadužena za demografiju i populacionu politiku, navodi da su Srbiju posetili najprominentniji eksperti iz SAD, Irske, Finske, BiH, Italije.\nDijaspora i stariji u fokusu međunarodnih eksperata\nPosebno su ih, dodaje, zanimali ljudi stariji od 50 godina, jer je Srbija staro društvo, kao i ljudi koji žive van zemlje.\n„Ne možemo govoriti samo o emigraciji već i o imigraciji“, napominje ministarka, i dodaje da je velika pažnja, takođe, posvećena ekonomiji i regionalnom razvoju.\nĐukić Dejanovićeva kaže da su imali dosta konkretnih predloga, a da je na institucijama sistema da se krene dalje.\nMinistarka ocenjuje da se nakon primenjenih mera podrške rađanju značajno povećao broj trećerođenih beba – za oko 700, a u odnosu na drugih deset zemalja regiona samo je u Srbiji povećan broj novorođene dece.\nTo nije posledica samo finansijskih mera, jer se radilo i na savetovališnom radu i reproduktivnom zdravlju, ističe Đukić Dejanovićeva.\nPikap: Obratiti pažnju na izgradnju ljudskog potencijala\nFransin Pikap, Stalna predstavnica UNDP-a u Srbiji, kaže da pad broja stanovnika i njegovo starenje već imaju uticaj na razvoj društva, jer preduzeća već imaju problema da nađu radnike.\n„Treba obratiti pažnju na izgradnju ljudskog potencijala, koji vidimo u Srbiji, ali i van zemlje, u dijaspori“, ističe Pikap.\nIstakla je i da ljudi koji u inostranstvu odu u penziju mogu da se vrate i da svojim znanjem i iskustvima mogu da doprinesu lokalnom stanovništvu, i malim i srednjim preduzećima.\nŠto se tiče mladih, Pikopova ukazuje da oni ne odlažu zasnivanje porodice samo zbog finansija, i zato je potrebno pružiti podršku mladim porodicama u pogledu fleksibilnijih uslova rada.\nOznakedemografija Naslovna-centar Naslovna-traka natalitet Slavica Đukić Dejanović


Tramp: Uskoro prestaje da radi specijalni tim Bele kuće za koronu\nPredsednik SAD Donald Tramp potvrdio je da će specijalni tim Bele kuće za korona virus polako da prestaje sa radom, a potpredsednik Majk Pens, koji je na čelu tog tima nagovestio da bi mogla da bude raspuštena u roku od nekoliko nedelja.\n"Vraćamo svoju zemlju nazad", rekao je Tramp u utorak uveče (5. maja) prilikom posete fabrici za proizvodnju maski u Finiksu u američkoj državi Arizoni, prenosi Bi-Bi-Si (BBC).\nPandemija iz minuta u minut\nTramp je rekao da su Majk Pens i taj tim uradili odličan posao ali da se sada gleda na malo drugačiju formu, a to je forma bezbednosti i otvaranja, i da će verovatno za to biti formirana druga grupa.\nPredsednik koji je nosio bezbednosne naočare ali ne i masku tokom obilaska fabrike odgovorio je na pitanje da li to znači da je misija obavljena: "Ne nije uopšte. Misija je obavljena kada bude gotova".\nPriznajući da će biti i ljudske cene za te planove otvaranja Tramp je rekao novinarima da ne kaže da je sve savršeno i da će neki ljudi biti pogođeni, ali da moraju zemlju da otvore i da je otvore brzo.\nPojedinačne države će odlučiti kako će se sprovesti to otvaranje.\nSpecijalni tim za korona virus ustanovljen je 29. januara a na njegovo čelo je postavljen potpredsednik SAD Majk Pens četiri nedelje kasnije. U njegovom sastavu je više od 20 stručnjaka i vodećih zvaničnika američke administracije.\nBela kuića je navela da je zadatak tima da vodi napore administracije u nadzoru, suzbijanju, umanjenju širenja virusa, i da pruža informacije javnosti.


BiH: 20 od 83 granična prelaza ispunjavaju uslove za rad - Zenicablog\nBiH: 20 od 83 granična prelaza ispunjavaju uslove za rad\nBiH: 20 od 83 granična prelaza ispunjavaju uslove za rad – Zastupnik u Parlamentarnoj skupštini BiH i predsjednik Glavnog odbora Socijaldemokratske partije BiH Saša Magazinović dobio je zvaničan odgovor od direktora granične policije BiH Zorana Galića na pitanja koja je postavio u vezi s uslovima rada Granične policije BiH (GP BiH).\nIz SDP-a je saopćeno da se u odgovoru, između ostalog, navodi da manje od 25 posto graničnih prelaza ispunjava standarde u pogledu infrastrukture te da na svega 20 prijelaza od ukupno 83, postoje uslovi za kvalitetno i efikasno vršenje graničnih provjera, dok se na ostalim stanje kreće “od lošeg do nikakvog”.\nGalić je također u odgovoru naveo da se redovno analizira stanje infrastrukture, opreme i materijalnih sredstava za vršenje graničnih provjera i nadzora državne granice, kao i uslova za obavljanje radnih zadataka policijskih službenika GP BiH.\nKako je navedeno u saopćenju SDP-a, u odgovoru se dodaje i da je nesporna odgovornost Uprave za indirektno oporezivanje (UIO BiH) koja je po zakonu odgovorna za izgradnju, dogradnju, rekonstrukciju, upravljanje i održavanje objekata i infrastrukture na graničnim prijelazima. Odgovornost za postavljanje zastava, kako se kaže u odgovoru, također je na UIO BiH, dok je zadatak Ministarstva prometa i komunikacija postavljanje oznaka i druge saobraćajne signalizacije kojom se obilježava granični prijelaz i njegovo područje.\n“Zahvaljujem direktoru Galiću na odgovoru. Stanje na našim graničnim prelazima je očigledno zabrinjavajuće, jednako kao i uslovi rada graničnih policajaca. Ako je ovakvo stanje na zvaničnim graničnim prijelazima, zamislite onda kakvi su naši kapaciteti za borbu protiv raznih krijumčara i svih onih koji su spremni zloupotrebiti očiglednu poroznost naše granice. Nakon ovih informacija nas ne treba čuditi zvanična informacija Vijeća ministara u kojoj se tvrdi da su cijene narkotika u BiH već godinama nepromijenjene, čime država konstatuje stabilnost ovog ilegalnog tržišta i trenutno priznaje poraz”, smatra Magazinović.\nIzražava nadu da će se državne institucije “probuditi i promijeniti ovo stanje, prije svega Uprava za indirektno oporezivanje, ali i Vijeće ministara BiH”.\n“Sramota je da granični prijelazi kao prva slika BiH sa kojom se susreću ljudi dolazeći kod nas budu loša, a još je veća sramota kada dobijemo informaciju da granični policajci na nekim prijelazima nemaju izgrađen, čak, ni toalet”, komentarisao je Magazinović odgovor iz Granične policije, najavljujući nastavak aktivnosti na ovom pitanju, saopćeno je iz SDP-a BiH.\nTagovibih carina granicna policija granicni prijelazi građani odlazak pasoš radovi susjedi uslovi


Uhapšen još jedan mladić zbog ubistva navijača Crvene zvezde u Čačku\nBeta 25. aprila 2016. 17:20\nČačanska policija saopštila je danas da je uhapsila Čačanina N.K. (22), za kojim je tragala dva dana, zbog učestvovanja u tuči navijača Crvene zvezde i Borca na gradskom trgu u Čačku u kojoj je ubijen Aleksandar Jaćimović (21).\nPolicija je pre dva dana uhapsila dvojicu davdesetjednogodišnjih mladića iz Čačka D. B. i B. M.\nD. B. je osumnjičen za ubistvo Jaćimovića, a B. M. da je učestvovao u sukobu.\nJaćimović, koji je bio student druge godine Fakulteta za sport i fizičko vaspitanje u Beogradu i navijač Crvene zvezde, ubijen je u noći izmedju petka i subote na gradskom trgu u tuči dve grupe navijača u kojoj je učestvovalo više od 20 mladića.\nOn je tom prilikom zadobio teške telesne povrede nožem, od kojih je odmah preminuo, a u tuči je povredjen još jedan mladić iz Negotina, koji je smešten u čačanskoj bolnici i nalazi se van životne opasnosti.\nTuča se dogodila u tri sata posle ponoći, a utakmica izmedju Crvene zvezde i Borca koja je bila zakazana u subotu u 17 sati u Čačku, odložena je.\nJaćimović je sahranjen danas na čačanskom groblju.\nPovodom njegovog ubistva, više od hiljadu ljudi protestovalo je danas na gradskom trgu u centru Čačka, zahtevajući od nadležnih da spreče nasilje.\nGradjani, medju kojima je bilo najviše srednjoškolaca, zapalili su sveće na trgu, na mestu gde je Jaćimović ubijen.


Razbijene tri ćelije za regrutovanje džihadista u Hrvatskoj — Radio Velkaton : Radio Velkaton\n9. Decembra. 2014. Region, Vijesti\nRazbijene tri ćelije za regrutovanje džihadista u Hrvatskoj\nHrvatske tajne službe razbile su tri ćelije za regrutovanje potencijalnih džihadista u Rijeci, Puli i Zagrebu, piše “Јutarnji list”. Isti izvor navodi da su ove ćelije trebale da budu osnov širih organizacija spremnih na širenje netolerancije i radikalizaciju i bile su pod diskretnim nadzornom tajne službe. “Članovi ćelije nastojali su da se sastaju u potpunoj diskreciji, pa nisu koristili ni mobilne telefone”, piše “Јutarnji list”. Kada je procijenjeno da bi ove ćelije mogle predstavljati prijetnju Hrvatskoj, navodi list, tajna služba ih je razbila. “Članovi ćelija su prestali da se sastaju, dio je otišao u inostranstvo, a njihovi ideolozi koji su dolazili iz drugih zemalja prestali su dolaziti u Hrvatsku”, piše list. Praćenje potencijalnih džihadista, u saradnji s hrvatskim tajnim službama, preuzele su tajne službe zemalja u kojima su se kasnije nalazili.\n“Јutarnji list” navodi da tajne službe u Hrvatskoj i dalje pažljivo prate sve pokušaje širenja islamističkih radikalnih ideja u zemlji, ali i u regionu, te da godinama rade na prevenciji odlazaka potencijalnih džihadista u borbe na području Bliskog istoka.\n“Čim tajne službe dobiju informacije da neko namjerava da krene u krizne zone, počinju sa pokušajem da ih od toga odgovore”, navodi list.\nHrvatski dnevnik piše da se situacija pogoršala otkako su na području Iraka i Sirije ojačali teroristi ISIL-a, koji aktivno regrutuju mlade ljude sa područja Evrope i indoktrinacijom žele da im usade radikalne islamističke stavove, pa ih na kraju regrutuju za odlazak u rat.


Home / Ekologija / Kako će izgledati svet posle pandemije?\nPredstavnici 192 države članice Programa ujedinjenih nacija za životnu sredinu, pozvani su da razmene mišljenja i ideje o konceptu razvoja Srednjoročne strategije UNEP-a za period 2022-2025, kao i o budućoj ulozi UNEP-a koja treba da pruži odgovor na post kovid krizu. Ministar zaštite životne sredine Goran Trivan u svojstvu potpredsdnika Skupštine UN za životnu sredinu (UNEA), učestvovao je na neformalnom video-sastanku predstavnika država članica Programa Ujedinjenih nacija za životnu sredinu (UNEP) koji je održan na poziv izvršne direktorke UNEP-a Inger Anderson.\nInger Anderson je predstavila kalendar aktivnosti do kraja 2020, kao i viziju koja treba biti adekvatan odgovor na globalnu zdravstsvenu i ekološku krizu. Ukazala je da je pandemija korona virusa najveća globalna kriza još od Drugog svetskog rata, koja pruža svetskim liderima šansu, ali i obavezu da transforišu društvo i u vremenu koje dolazi, zaštite dobrobit budućih generacija. Istakla je da su UN i pre pojave COVID 19 upozoravale da će klimatske promene uticati na pojavu i širenje zaraznih bolesti. Naglasila je da je veoma važno da se već sada počne sa pripremama za održivi zeleni oporavak posle pandemije i da sprovođenje Pariskog sporazuma o klimatskim promenama i Agende 2030 sa ciljevima održivog razvoja nemaju alternativu. Istakla je da je UNEP svestan neophodnosti velikih promena i transformacije čitavog UN sistema u narednom periodu, kako bismo se adekvatno pripremili za godine koje dolaze i pozvala prisutne visoke predstavnike država da daju svoj doprinos u definisanju prioriteta buduće Strategije i uloge UNEP-a.\nMinistar Goran Trivan bio je prvi predstavnik koji se obratio učesnicima sastanka, istakavši da je sada vreme da spasimo planetu i zdravlje, tako što ćemo potpuno promeniti način razmišljanja i delovanja, imajući u vidu da sve dosadašnje akcije, posebno one posvećene borbi protiv klimatskih promena nisu urodile plodom. „ Da može sve biti drugačije, dokazuju vesti i sateltiski snimci koji ovih dana iz različitih delova sveta svedoče da je planeta manje zagađena, da su čistije vode i vazduh, jer je zatvaranjem fabrika, smanjivanjem industrijske aktivnosti i saobraćaja, smanjeno emitovanje gasova koji utiču na zagađenje i klimatske promene“, rekao je ministar Trivan i ukazao da je potrebno raditi na istim ciljevima, u koordinaciji i saradnji, jer nijedna zemlja ne može samostalno da dostigne globalne izazove. On je kazao da UNEP vidimo kao globalnog lidera i pokretačku snagu u tom procesu, i konsatovao da postoji visok stepen saglasnosti između evropskog Zelenog dogovora i politike koju sprovodi UNEP, i da su to ciljevi koje Srbija podržava i kojima teži.\nTrivan je ukazao da je potrebno uključiti akademsku i naučnu javnost kako bismo istražili povezanost pogoršanja stanja ekosistema, degradaciju biodiverziteta i preterane eksploatacije vrsta sa nastankom pandemije korona virusa. Podsetio je da je podizanje kapaciteta na svim nivoima važan uslov napretka, partnerstva sa UN agencijama, NVO sketorom, kao i između država članica, apostrofirajući regionalnu saradnju i razmenu iskustava. Kazao je da su za Srbiju prioritetne regionalne aktivnosti, posebno jačanje saradnje između zemalja kako bismo nastavili zajedničku borbu protiv aerozagađenja, gubitka biodiverziteta i klimatskih promena. Dodao je da je Srbija započela ozbiljne promene u životnoj sredini, prenoseći bogato evropsko zakondavstvo i iskustvo i da je u svojoj Pregovaračkoj poziciji za Poglavlje 27 definisala prioritetne aktivnosti koje će doprineti mnogo boljem kvalitetu života građana i da se sa „Egzitom“ planira pokretanje velike akcije pošumljavanja, koja ima ambiciju da se proširi na region kao najefikasniji i najednostavniji način ublažavanja klimatskih promena.\nPredstavnik Čilea istakao je važnost povezivanja svih budućih akcija sa Agendom 2030. Predstavnik SAD rekao je da je ključna podrška UNEP-a kao i obezbeđivanje cirkularnosti u pravcu održive proizvodnje i potršnje i podržao stavove minstra Trivana još jednom naglašavajući značaj intenzivnije saradnje UNEP-a sa zemljama članicama i značajniju podršku kroz konkretne projekte i akcije.


Studijska posjeta udruženju korisnika “Fenix” iz Tuzle Tuzla, Bosna i Hercegovina, 18-19. septembar 2014. godine\nStudijska posjeta udruženju korisnika “Fenix” iz T...\nStudijska posjeta udruženju korisnika „Fenix“, finansijski podržana od strane Švicarske agencije za razvoj i saradnju (SDC), održana je u Tuzli, Bosna i Hercegovina, u periodu od 18 do 19. septembra 2014. godine. Posjetu je organiziralo Ministarstvo civilnih poslova Bosne i Hercegovine, Regionalni centar za razvoj u oblasti mentalnog zdravlja u Jugoistočnoj Evropi, dok je domaćin iste bilo udruženje korisnika “Fenix” iz Tuzle.\nOvaj događaj je okupio predstavnike udruženja korisnika „Organizacija za promociju i zaštitu prava osoba s psihosocijalnim invaliditetom“ iz Republike Moldavije, udruženja korisnika „Fenix“ iz Bosne i Hercegovine, kao i predstavnike Ministarstva zdravstva Republike Moldavije i Ministarstva civilnih poslova Bosne i Hercegovine.\nCilj studijske posjete je bio da osposobi udruženja korisnika usluga u zemljama Jugoistočne Evrope da, u uskoj saradnji sa vlastima u oblasti zdravstva, razviju i implementiraju inicijativu za borbu protiv stigmatizacije osoba sa mentalnim smetnjama.\nBosna i Hercegovina predstavlja primjer dobre prakse u regionu vezano za udruženja korisnika, kako po broju formalno uspostavljenih udruženja, tako i po aktivnosti istih. Jedno od takvih je i udruženje korisnika „Fenix“ iz Tuzle, koje je uspostavljeno 2000. godine i dokazuje svoju vrijednost u širenju svojih iskustava raznim sudionicima u oblasti mentalnog zdravlja, kako u Bosni i Hercegovini, tako i u susjednim zemljama. Imajući u vidu da je udruženje korisnika „Organizacija za promociju i zaštitu prava osoba s psihosocijalnim invaliditetom“ prvo formalno uspostavljeno udruženje korisnika u Republici Moldaviji, u januaru 2014. godine, ova posjeta bila je fokusirana na učenju iz primjera dobre prakse udruženja korisnika „Fenix“\nOsim toga, ova Studijska posjeta je pružiti priliku za jačanje saradnje među udruženjima korisnika u Jugoistočnoj Evropi.


Odbacivanje obaveza bi uništilo Grčku – Nadlanu.com\nOdbacivanje obaveza bi uništilo Grčku\nObjavljeno 17. maja 2012. / 16:45:50\nATINA, 17. maja 2012. (Beta-AFP) – Odbijanje obaveza prema poveriocima – MMF i EU, bilo bi "katastrofalno" po Grčku, rekao je bivši premijer Lukas Papadimos u pismu objavljenom na njegovom sajtu u četvrtak uoči predaje dužnosti šefu privremene, tehničke vlade Panajotisu Pikramenosu.\nATINA, 17. maja 2012. (Beta-AFP) – Odbijanje obaveza prema poveriocima – MMF i EU, bilo bi “katastrofalno” po Grčku, rekao je bivši premijer Lukas Papadimos u pismu objavljenom na njegovom sajtu u četvrtak uoči predaje dužnosti šefu privremene, tehničke vlade Panajotisu Pikramenosu.\n“Sve promene plana oporavka privrede koje diktiraju poverioci “moraju se izvesti u potpunoj saglasnosti s njima, i u dogovoru sa našim evropskim partnerima”, rekao je Papadimos, profesor ekonomije i medjunarodni bankarski stručnjak.\n“Jednostrano odbacivanje ugovornih obaveza bi bilo katastrofalno za Grčku i neizbežno bi je izvelo iz zone evra, a verovatno i iz Evropske unije (EU)”, upozorio je on.\n“Kazneno glasanje” na izborima 6. maja, protiv stranaka koje podržavaju mere štednje, nije omogućilo ni jednoj stranki da dobije većinu, te će se Grci vratiti na birališta 17. juna, dok raste zabrinutost da Atina neće poštovati obaveze što možee dovesti do ispadanja Grčke iz zone evra.\nOslobodjeni krivice za smrt demonstranata\nBaloni duginih boja u centru Beograda


Za ministra pravde Crne Gore genocid u Srebrenici nije nedvosmisleno utvrđen\nReis-ul-ulema Islamske zajednice u Crnoj Gori Rifat Fejzić oglasio se povodom izjave ministra pravde, ljudskih i manjinskih prava Vladimira Leposavića 26. marta u crnogorskoj Skupštini da je spreman da prizna da se u Srebrenici dogodio genocid kad se to i nedvosmisleno utvrdi.\n"Ako mi u Crnoj Gori u ne znamo da se u Srebrenici desio genocid, na osnovu odluke Međunarodnog suda za ratne zločine u Hagu i ako je to stav Vlade, onda se bojim da naš put nije u EU", poručio je Fejzić.\n"Uopšte ne mogu da priznam ili ne priznam događaj o kojem nemam saznanje. Ja sam spreman da priznam da je u Srebrenici učinjen zločin genocida kada se to i nedvosmisleno utvrdi", izjavio je ministar Leposavić tokom ministarskog sata u Skupštini 26. marta, odgovarajući na poslaničko pitanje Andrije Nikolića iz Demokratske partije socijalista (DPS) da li je, kao ministar pravde i ljudskih i manjinskih prava, spreman da prizna da se u Srebrenici dogodio genocid.\n"Ne znam da li je postojala genocidna namjera 1995. u Srebrenici. Mogu samo da vjerujem ili ne vjerujem sudijama iz Haga, bilo onim koji su glasali za ovu pravnu kvalifikaciju, ili onima iz istog sudskog vijeća koji su o ovom pitanju zauzeli ili izdvojeno ili posebno mišljenje", kazao je Leposavić i dodao da je ovo pitanje i predmet "stručnih polemika".\nZa ministra Leposavića je to, kako je rekao, "razumljivo", jer je odluka Međunarodnog suda pravde, koja je okvalifikovala događaj u Srebrenici kao genocid, zasnovana na presudi Haškog tribunala za bivšu Jugoslaviju.\n"Haški tribunal za bivšu Jugoslaviju, osim to je osnovan rezolucijom, umjesto međunarodnim ugovorom, gotovo je u potpunosti izgubio legitimitet kad je uvrđeno da su dokazi izvjestioca Savjeta Evrope o vađenju i trgovini organima civilnih srpskih žrtava na Kosovu uništeni u tom sudu", rekao je Leposavić.\nNegator genocida u Srebrenici i prvostepeno osuđeni na čelu skupštinskih odbora u Crnoj Gori\nNovu većinu u crnogorskom parlamentu nakon avgustovskih izbora čine koalicije predvođene DF-om, Demokratama i Građanskim pokretom URA, koji imaju 41 od 81 poslanika.\nGlasovima vladajuće parlamentarne većine je 28. decembra odbijeno da se prijedlog Rezolucije o priznavanju genocida u Srebrenici uvrsti u dnevni red Skupštine.\nRezoluciju je predložila Bošnjačka stranka, a tekstom se priznaje da masakri nad hiljadama Bošnjaka iz Srebrenice iz jula 1995 predstavljaju genocid.\nO genocidu u Srebrenici drugi put u Skupštini Crne Gore\nSkupština Crne Gore, za vrijeme vlasti DPS-a, 2009. usvojila je Deklaraciju kojom prihvata Rezoluciju Evropskog parlamenta o Srebrenici i kojom se 11. jul proglašava Danom sjećanja na žrtve tog masakra.\nU Deklaraciji se osuđuju ti zločini, kao i drugi zločini počinjeni tokom sukoba u bivšoj Jugoslaviji, ali riječ genocid nije pomenuta.


Naši Partneri - Kitić Nekretnine\nProdaja i kupovina nekretnina nije jednostavan proces ali se naš tim maksimalno potrudio da taj proces pojednostavi za sve naše klijente. Pri dugogodišnjoj saradnji sa našim klijentima uvideli smo da pouzdani partner u prometu nepokretnosti je samo deo procesa prodaje i kupovine nekretnina u Nišu. Iz tog razloga, naš tim je oformio partnerski program.\nOvaj program čine kompanije iz Niša koje su pridobile naše poverenje kroz dugogodišnju saradnju. Naše partnere ćemo držati odgovornim da nastave da pružaju izvanredne usluge svog poslovanja kako bi poslovanje sa našim klijentima uvek bilo na zavidnom nivou jer su naši klijenti naš prioritet.\nADVOKATSKA KANCELARIJA MLADENOVIĆ NADEŽDA Niš


U okviru projekta Tvoj karijerni kutak obuka za mlade – Gradskibiro.rs\nU okviru projekta Tvoj karijerni kutak obuka za mlade\nKRUŠEVAC, 30. maja 2017. (Beta) – Kroz 15 radionica koje će biti održane do kraja godine deo učenika završnih razreda kruševačkih srednjih škola će, u okviru projekta “Tvoj karijerni kutak”, proći obuke koje treba da doprinesu da se lakše zaposle.\nPrva obuka počinje sutra, pohadja je 20 učenika trećeg razreda kruševačke Gimnazije a, kako je rekao asistent na projektu, Aleksandar Jovanović, reč je o obukama kroz koje će se sa mladima raditi individualno i grupno savetovanje i biti organizovani realni susreti sa poslodavcima.\n“Tvoj karijerni kutak” predvidja i pomoć pri sastavljanju radne biografije, motivacionog pisma i prijave za posao, pomoć u aktivnom traženju posla i priliku za sticanje radnog iskustva, informisanje o mogućnostima nastavka školovanja.\nPredvidjeno je da bude napravljen i online sistem informacija koji će omogućiti da mladi dobiju informacije neophodne za razvoj karijere.\nProjekat “Tvoj karijerni kutak” sprovodi Konzorcijum “Znanjem do posla Kruševac”, u kome su Gradska uprava, odnosno Kancelarija za mlade i Omladinski savet Kruševac.\nOni su lokalni partneri u okviru projekta “Znanjem do posla”, koji finansira Švajcarska agencija za razvoj i saradnju, a koji se sprovodi u pet gradova Srbije.\n“Cilj projekta je povećanje zapošljivosti mladih. U u skladu sa tim pravimo različite programe kojima možemo doprineti da mladi što bolje i lakše udju na tražište rada”, objasnio je Jovanović i podsetio da je ranije raspisan javni poziv za program obuka na radnom mestu, namenjen poslodavcima, trening provajderima i udruženjima koja se bave osetljivim grupama.\nDodao je da praksa pokazuje da mladi često nakon završenog školovanja nemaju dovoljno iskustva, znanja i veština, te da će to moći da dobiju kroz pomenuti program.\n“Poslodavci imaju problem da nadju odgovarajuću radnu snagu i često im veliki trošak predstavlja obučavanje novih radnika. Ovim programom će zainteresovane firme dobiti finansijsku i stručnu pomoć kako bi prevazišle taj problem i kako bi na ovaj način povezivanje mladih i poslovnog sveta zaživeo”, kazao je on.


Ko će smeti da se meša u odluke od opštine do države: Počela primena Zakona o lobiranju - www.025.rs\nwww.025.rs / SRBIJA / Ko će smeti da se meša u odluke od opštine do države: Počela primena Zakona o lobiranju\nAgenciji za borbu protiv korupcije ima sve nadležnosti u vezi sprovođenja zakona.\nZakon o lobiranju, koji je usvojen lane u novembru, danas će početi da se primenjuje, što znači da zainteresovani budući lobisti mogu da se prijavljuju za obuku Agenciji za borbu protiv korupcije, a svi detalji o tome su na sajtu agencije, piše Politika.\nCilj Zakona o lobiranju je zaštita javnog interesa i dodatna izgradnja integriteta javnih funkcionera, što je dobro za svaku pravnu državi i funkcionisanje vladavine prava – rekao je za taj list direktor Agenciji za borbu protiv korupcije Dragan Sikimić.\nAgenciji za borbu protiv korupcije ima sve nadležnosti u vezi sprovođenja zakona – od raspisivanja konkursa, obuke, izdavanja sertifikata, preko izrade pravilnika, do kontrolisanja rada u praksi, kako lobista, tako i lobiranih lica.\nSikimić kaže da je Srbija postupila u skladu sa zahtevima u vezi sa poglavljem 23 u pregovorima sa EU i po preporukama GREKO.\nUz novi Zakon o sprečavanju korupcije, koji će biti u primeno od 1. septembra sledeće godine, dodaje on, ostvarićemo dodatni napredak u evrontegracijama.\nSikimić potvrdno odgovara na pitanje da li se očekuje da poslanici, ministri i drugi bez zadrške prijavljuju svoje kontakte s lobistima, a dužni su to da urade u roku od 15 dana.\n– Radi jačanja integriteta donosioca opštih akata i poverenja građana u institucije, očekujem da će prijavljivati te konktakte, jer to pravi razliku između pokušaja ostvarivanja zakonitog interesa određene strane i korupcije kao krivičnog dela – rekao je Sikimić.\nOn naglašava da je jedan od ključnih stvari da lobirano lice ne sme da primi apsolutno nikakvu naknadu.\nInformacije, stavovi i mišljenja o zakonima i drugim propisima objavljenim u sredstvima javnog informisanja, na primer, ne smatraju se lobiranjem, kao ni građanske inicijative upućene organima vlasti na predložena rešenja zakona i drugih propisa, navodi Politika.\nTags: agencija, borba protiv korupcije, lobiranje\nDa, trebaju nam još jedne “Male žene”: Omiljeni roman devojčica širom sveta ponovo na filmskoj traci


Album "Pomisli želju" i 90-te kao zlatni period Draganine muzičke karijere | Beograd Noću\nAlbum „Pomisli želju“ i 90-te kao zlatni period Draganine muzičke karijere\nNajave, vesti • 30. Jul 2014.\nDragana Mirković se od samog starta svoje karijere postavila kao veliki profesionalac. Svojim nenametljivim, a profesionalnim stavom i nespornim pevačkim kvalitetom koji nikoga nije ostavljao ravnodušnim, Dragana je grabila napred, polako, ali sigurno!\nProtekle nedelje smo vas podsetili na period Draganine karijere u kom je izdala album "Najlepši par", danas se podsećamo perioda Draganine karijere, kada je ona bez preterane pompe, reklame, čak i bez promene imidža zabeležila još jedan veliki i dugo prepričavani uspeh s albumom "Pomisli želju". Naime, Dragana je i ovaj album prodala u zavidnom tiražu od preko 400 000 nosača zvuka. Publika je odlično prihvatila Draganine nove pesme, a sa ovog albuma se izdvajaju hitovi koji su moglo bi se reći i stub dalje Draganine karijere. Na ovom albumu su bile pesme "Mamina i tatina" i "Cvete moj". Iako je album od strane publike dočekan sa velikim ovacijama, osetilo se da je za nijansu slabiji od prethodnih albuma, što je i bio jedan od uzroka prekida saradnje Dragane Mirković sa Južnim vetrom. Pošto je Dragana uvek težila nekim višim ciljevima i želela da pesme koje prezentuje svojoj publici budu uvek na najvišem nivou i da budu u skladu sa svetskim trendovima, zbog nemogućnosti da menja svoju muziku i pesme i da više uloži u spotove i reklamu odlučujila da stavi tačku na njihovu saradnju i da dalju karijeru nastavi sama.\nIstovremeno su se između ostalih članova dešavali sukobi i nesuglasice, nakon čega iz cele priče istupaju Savo Bojić i Perica Zdravković, što dovodi do kompletne promene u sastavu Južnog vetra. Iako su se iza zavese dešavale teške i mučne stvari, pred publikom se sve odvijalo najsjajnije, pa se tako pevalo i igralo uz "Mamina i tatina" i "Cvete moj", dok su pesme "Jeleni košute ljube", a naročito "Oprosti što ti smetam" ponele epitete najvećih Draganinih balada. Dragani, nije bilo jednostavano da u daljoj izgradnji svoje karijere nastavi sama, ali na svu sreću uz veliku podršku svog prijatelja i menadžera Rake Đokića, Dragana 1990. godine kreće na svoju prvu veliku jugoslovensku turneju kojom odmah doživljava veliki uspeh. Turneja po svim bivšim republikama ex-Jugoslavije, 50 dana, 50 gradova i neki novi rekordi.\nKulminacija sledi kada početkom 1991. godine osvaja drugi oskar popularnosti za pevačicu godine i kada na Poselu, godine u velikoj konkurenciji pevača ubedljivo pobeđuje po drugi put! Dragana je u ovom periodu održala i dva fantastična solistička koncerta u Beogradu, na kojima je još jednom pokazala da je Jugoslavija dobila pevačicu koja će ostaviti veliki trag na muzičkoj mapi naše zemlje. Dolazi do smene na estradnom tronu i posle Vesne Zmijanac, folk estrada dobija novu kraljicu - Draganu Mirković!\nBudite 3. oktobra sa našom velikom zvezdom i sjajnom pevačicom Draganom Mirković, koja će kao simbol jednog vremena, zauvek diktirati tempo muzike koja se poštuje, sluša i voli!


In Memoriam: Preminuo Gojko Vučinić – Balkan-Handball.com\nHome / Balkan / Crna Gora / In Memoriam: Preminuo Gojko Vučinić\nIn Memoriam: Preminuo Gojko Vučinić\nPoslednja izmena: 15/04/2021\nTrener golmana u muškoj i ženskoj reprezentaciji Crne Gore, Gojko Vučinić, preminuo je u 51. godini u španskom Eibaru.\nProslavljeni crnogorski čuvar mreže krajem prošle godine operisan je u Španiji zbog ozbiljnih zdravstvenih problema, koji su ustanovljeni po povratku sa Evropskog prvenstva za rukometašice u Danskoj. Od tada je vodio najvažniju životnu bitku, a „lavovi“ i „lavice“, kao i celokupna rukometna javnost, u više navrata slali su mu poruke podrške uz nadu se da će uskoro ponovo biti pored terena kao neizostavni član stručnog štaba nacionalnog tima.\nNjegovo plemenito srce, međutim, nije izdržalo… Kasno sinoć iz Eibara je stigla tužna vest.\n„Uspomenu na njegovu dobrotu i veliko srce, posvećenost porodici, prijateljima i svim saradnicima, iskrenost u svim životnim situacijama i predanost u poslu, večno ćemo čuvati od zaborava“ – stoji u saopštenju RSCG.\nGojko VučinićIn Memoriam\n← Prethodni članak Popović posle promocije: Velika čast i obaveza\nNaredni članak → Dirljiv oproštaj od Gojka Vučinića u Baskiji (Video)\n„Pobeda za Gojka Vučinića!“


Zakazan samit korejskih lidera za 27. april\nTrg Kil Il Sun u Pjongjangu, Severna Koreja 2014.\nSevernokorejski lider Kim Džong Un i južnokorejski predsednik Mu Džae-in će održati bilateralni samit 27. aprila.\nDatum za taj istorijski susret je zakazan u četvrtak tokom sastanka izaslanika dve Koreje u pograničnom mestu Panmundžom, u demilitarizovanoj zoni, koja deli dva rivala od gradjanskog rata 1950-1953.\nLideri Severne i Južne Koreje su se sastali samo dva puta od podele poluostrva prvi put 2000. i poslednji put 2007.\nSporazum o medjukorejskom samitu je postignut samo nekoliko dana posle iznenadne posete Kim Džong Una Kini, njegove prve medjunarodne posete od kako je stupio na vlast 2011, posle smrti njegovog oca Kim Džong Ila.\nKina je saopštila da je Kim potvrdio predanost denuklarizaciji korejskog poluostrva i angažovanju na razgovorima sa Južnom Korejom i Sjedinjenim Državama tokom razgovora sa predsednikom Ši Djinpingom.\nSevernokorejski i južnokorejski izaslanici će se sastati ponovo naredne srede 4. aprila da finalizuju detalje samita Kim-Mun.\nU Vašingtonu, portparolka Stejt departmenta Heder Nauert je tvitovala da je "kampanja maksimalnog pritiska primorala Kim Džong Una da izadje iz izolacije", i dodala da će se pritisak na Severnu Koreju nastaviti sve dok Pjongjang ne preduzme "istinsku akciju prema denuklearizaciji."


Vesti online / Vesti / Svet / Skandali koji su potresli poslovni svet\nDavno je rečeno da ko radi, taj i greši. Niko nije imun na greške, pa tako i velike kompanije često imaju brojne propuste koji nekada budu bezazleni, dok u nekim situacijama mogu rizikovati privatnost, bezbednost, pa čak i živote ljudi.\nFolksvagen se postideo na sajmu automobila u Tokiju: Izvinjenje jednog od drektora kompanije\nSajt inc.com pozabavio se skandalima koji su obeležili poslovnu 2015. godinu:\nSkandal u kompaniji Tošiba\nZaposleni u velikim kompanijama često su pod velikim pritiskom. U želji da ispune ambiciozne zahteve svojih rukovodilaca, u ovoj kompaniji su veštački podizali zaradu u periodu od osam godina za gotovo dve milijarde dolara. Japanska kompanija je za ovaj prestup platila kaznu od 59 miliona dolara.\nKorpupcija u organizaciji FIFA\nFudbalski svet potresla je vest o institucionalnoj korupciji u organizaciji FIFA. Sprovedena su dva talasa hapšenja, u maju i decembru, a protiv organizacije je podneta tužba zbog primanja mita.\nPriča o čoveku koji je "odrukao" funkcionere FIFA\nSkandal u firmi Goldman Saks\nInvesticiona kompanija Goldman Saks je u oktobru mesecu kažnjena sa 50 miliona dolara. Firma je dobila kaznu zbog nemarnosti, tačnije zbog toga što nije nadzirala zaposlenog koji je, navodno, otkrivao poverljive podatke o propisima u korist klijenata.\nPrljavi poslovi u prodaji nafte i gasa\nViše od 40 osoba iz devet različitih kompanija iz Njujorka optuženo je za korupciju u energetskom sektoru. Oni se terete da su ukrali i preprodali ulje za grejanje u vrednosti od 34 miliona dolara, dok su građani ovim postupkom oštećeni za čak 10 odsto nafte za koju su verovali da su kupili.\nHakeri ucenjuju po Srbiji\nHakovanje dečjih podataka\nKompanija Vtek, koja se bavi proizvodnjom igračaka, tableta i računara za decu, bila je žrtva hakovanja u kojem je ukradeno više od 6,4 miliona dečjih podataka, kao i 4,8 miliona podataka odraslih ljudi. Kompanija, čije je sedište u Hong Kongu, čuvala je lične podatke o korisnicima na osetljivim serverima. Srećom, hakeri nisu izveli napad zbog prodaje podataka, već su samo hteli da ih plasiraju u štampi, kako bi kompanija bolje poradila na sistemu bezbednosti.\nIako ovaj događaj nije na listi, takođe ga možemo svrstati u skandale koji su obeležili 2015. godinu. Naime, menadžeri kompanija Er Frans rešili su da podele 2.900 otkaza radnicima, u cilju umanjenja troškova. Oni su zbog ovog postupka veoma brzo zažalili, pošto su razjareni radnici napali svoje šefove cepajući im odela i sakoe. Obezbeđenje je moralo da prebacuje direktore preko ograde kako bi sačuvali živu glavu.\nEkson Mobil i klimatske promene\nAdvokat iz Njujorka pokrenuo je istragu protiv kompanije Ekson Mobil zbog sumnje da su namerno obmanjivali deoničare, ali i javnost o rizicima klimatskih promena. Ova kompanija je tokom 80-tih i 90-tih godina sprovodila istraživanja o globalnom zagrevanju na Arktiku. Oni su zaključili da je globalno zagrevanje stvarno, kao i da istraživanje predstavlja opasnost i po kompaniju, ali su uprkos tome pokrenuli veliku kampanju koja se bavi pitanjem globalnog zagrevanja, a sve u cilju sticanja profita.\nFolksvagen u ponor zbog auspuha\nSkandal u Folksvagenu\nStručnjaci Američkog biroa za kontrolu okoline (EPA) ustanovili su da je Folksvagen u svoje automobile na dizel ugrađivao specijalni softver, koji se aktivirao u trenutku kad bi počelo testiranje količine otrova koji iz auspuha izlaze u vazduh i pokazivao lažne vrednosti, čak i do 40 puta manje od stvarnih u realnoj vožnji. Iz kompanije su potvrdili da su namerno varali na testovima. Otkriveno je 11 miliona automobila koji su opremljeni uređajima koji su uključivali kompjuterski sistem za punu kontrolu izduvnih gasova.\nVrtoglavo podizanje cene leka\nKompanija "Turing Pharmaceuticals" otkupila je prava za 60 godina star lek Daraprim, a onda je preko noći podigla cenu tablete sa 13,50 dolara na 750 dolara. Kompanija se zbog ovog poteza našla na udaru javnosti, a direktor Martin Škreli je čak proglašen i za najomraženijeg direktora na svetu. Samo nekoliko dana pred kraj 2015. godine, kompanija kojom je upravljao Škreli podnela ja papire za proglašenje bankrota. Vrednost imovine kompanije, prema dokumentima, iznosi osam miliona evra, dok se dug procenjuje na 1,9 miliona dolara. Proglašenje bankrotstva poslednji je preokret u seriji skandala koji su počeli pre nekoliko nedelja, a za koje je odgovoran upravo Martin Škreli.\nSledeći događaj ne možemo svrstati u skandale, već u nezgode. Naime, jedan od direktora BMW-a doživeo je krajnje nezgodnu situaciju na sajmu automobila u Frankfurtu. Harald Kruger, novi izvršni direktor luksuznih BMW automobila, srušio se na bini dok je prezentovao najnovije modele na konferenciji za štampu. Njemu su dva muškarca pomogla da siđe sa bine, a kako su saopštili iz kompanije, on je na trenutak doživeo vrtoglavicu. Krugeru, koji je postavljen za izvršnog direktora u maju ove godine, ovo je bio prvi javni nastup na čuvenoj izložbi automobila.\nLEPOTA Ovi fitnes trendovi obeležiće 2016. godinu


Devet fakulteta UB traži veću školarinu\nDevet od 31 fakulteta Univerziteta u Beogradu zatražilo je veće školarine na osnovnim akademskim studijama za školsku 2015/16. godinu. Fakulteti traže povećanje od 1.000 dinara na Fakultetu organizacionih nauka (FON) do 12.000 na Šumarskom fakultetu. Samo jedna ustanova planira da smanji cenu upisa u prvu godinu studija.\nTrgovinska razmena Srbije i Češke u porastu\nU periodu od 2003. godine do 2014. godine obim trgovinske razmene između Srbije i Češke bio je u konstantnom porastu i uvećan je za oko četiri puta, ali sa kontinuiranim deficitom na našoj strani, dok po visini investicija, od 2000. godine do danas, Češka zauzima 23. mesto sa oko 60 miliona evra.\nSrbija i Češka žele da grade elektrane na Drini\nSrbija i Češka su zainteresovane za izgradnju hidroelektrana na Drini, saopštilo je Ministarstvo rudarstva i energetike Srbije.\nVeća poseta mladih sajmu zapošljavanja u Beogradu\nViše od 2.000 mladih posetilo je Sajam zapošljavanja pod nazivom "Career Days" u hotelu Kraun Plaza (84, Crowne Plaza) u Beogradu, što pokazuje znatno veću zainteresovanost nego ranijih godina, saopštili su organizatori.\nPrivešćemo svakoga za koga postoji sudski nalog\nPolicija će privesti svakoga za koga postoji sudski nalog za privođenje, izjavio je danas ministar unutrašnjih poslova Nebojša Stefanović, odgovarajući na pitanja novinar o tome da li će Bogoljub Karić biti uhapšen ako se pojavi u Srbiji.\nMilioni za palijativnu negu, a rezultata nema\nMinistar zdravlja Zlatibor Lončar rekao je da je prethodnih godina potrošeno više od 3,5 miliona evra u pokušaju da se sistemski reši problem pacijenata koji su na palijativnoj nezi, ali bez uspeha i rezultata.\nPovećan nivo doprinosa za Fond PIO\nNivo doprinosa u Fond za penziono i invalidsko osiguranje u februaru je, u odnosu na isti mesec 2014, povećan za 4,7 odsto, izjavio je ministar rada, socijalnih i boračkih pitanja Aleksandar Vulin, istakavši da se tu mora uračunati i prošle godine izglasano povećanje doprinosa.\nRadomir Nikolić ugostio Majkla Kirbija\nAmbasador SAD Majkl Kirbi izjavio je danas da i Kragujevac i Srbija imaju mnogo potencijala da poljoprivredne proizvode plasiraju na strana tržišta, ali da veliki problem predstavlja nedostatak organizovane proizvodnje velikih količina voća i povrća.\n18:08 Oktobar 17, 2019\n18:04 Oktobar 17, 2019\n17:50 Oktobar 17, 2019\n17:41 Oktobar 17, 2019


Ojačavanje kapaciteta kulturnih radnika za ulazak u evropske fondove za kulturu – Historijski arhiv Sarajevo\nHome » Vijesti » Ojačavanje kapaciteta kulturnih radnika za ulazak u evropske fondove za kulturu\nOjačavanje kapaciteta kulturnih radnika za ulazak u evropske fondove za kulturu\nBy admin 16/06/2016 - 09:25 16/06/2016 Vijesti\nČelni ljudi kulturnih ustanova imaju mogućnost da se uključe u projekte Kreativne Evrope\nMinistar kulture i sporta Kantona Sarajevo Mirvad Kurić organizovao je danas sastanak sa direktorima javnih ustanova kulture u Kantonu Sarajevo u suradnji sa Deskom Kreativna Evropa u Sarajevu i njihovom predstavnicom Aidom Kalender.\nCilj sastanka bio je prenijeti potrebna praktična znanja kulturnim radnicima kako bi se ojačali kapaciteti za pisanje uspješnih aplikacija za EU program Kreativna Evropa te predstavio rad i dostignuća iz oblasti muzike, plesa, teatra, muzeologije, vizuelnih umjetnosti te kreativnih i kulturnih industrija publici iz cijele Evrope.\nAida Kalender upoznala je direktore da veliki javni poziv za Evropske projekte saradnje izlazi krajem juna, i otvoren je do oktobra.\n“Sjajan skup na kojem su čelni ljudi kulturnih institucija u Kantonu Sarajevo izrazili veliki interes za uključivanje u projekte Kreativne Evrope, pa očekujemo veliki porast broja aplikacija za projekte kulturne saradnje za koje je rok 5.oktobra ove godine. Veoma je važno što u ovom procesu ojačavanja kapaciteta kulturnih radnika za ulazak u evropske fondove za kulturu, Desk Kreativna Evropa BiH ima punu podršku ministra Mirvada Kurića”, istakla je Kalender.\nMinistar Kurić je izrazio zadovoljstvo današnjim sastankom i očekivanja da će on zaista biti koristan za sve direktore i menadžere javnih ustanova.\n„Ono što želimo i očekujemo od naših ustanova kulture jeste da apliciraju sa kvalitetnim projektima zajedno sa svojim partnerima i privuku sredstva evropskih fondova, čime će u značajnoj mjeri povećati sopstveni budžet. Na taj način ustanove neće ovisiti samo o budžetu Kantona Sarajevo i vlastitim ostvarenim prihodima, već će dobiti mogućnost finansiranja velikih projekata iz ovih fondova. Želimo ovo uvesti kao praksu svim našim ustanovama gdje će se aplikacije na ovakve projekte podrazumijevati i gdje će naše institucije biti nosioci visokobudžetnih projekata“, naglasio je ministar Kurić.\nPrisutni direktori i direktorice javnih ustanova i njihovi saradnici istakli su da im upravo ovakvi sastanci neophodni i dragocjeni, obzirom da resorno ministarstvo prvi put organizuje ovakvu edukaciju i nastoji pomoći ustanovama da dobiju sredstva EU fondova.\n“Smatramo da je sastanak bio jako uspješan i koristan za sve, posebno nama koji još uvijek nismo realizirali aplikacije projekata i dobijanje sredstava iz evropskih fondova. Drago nam je što je otvoren Desk za saradnju i naravno, planiramo izradu projekata i slanje aplikacija kako bi našu djelatnost unaprijedili i uključili još i više u evropske tokove“, istakao je direktor Historijskog arhiva Fuad Ohranović.\n« Dan otvorenih vrata u Historijskom arhivu Sarajevo\nImenovana komisija za polaganje arhivističkog ispita »


TotalCar.rs » Francuzi ograničavaju vožnju starih automobila u Parizu\nklasici, novo, Pariz, zakon, zanimljivo\nOd sledećeg petka, 1. jula, u Parizu će stupiti na snagu zabrana vožnje automobila starijih od 1997. godine u periodu od 8 do 20 časova od ponedeljka do petka. Francuska prestonica želi da se obračuna sa sve većim porastom zagađenja, a novi zakon je strikniji u odnosu na stari, pošto će od 2020. godine početi da važi za sva vozila registrovana pre 2011.\nZaljubljenici u klasične automobile verovatno će biti srećni da čuju da se od ove zabrane izuzimaju istorijska vozila. O tome su kolale klasine već nekoliko dana, ali sada je potvrđena od strane FFVE (Fédération Française des Véhicules d’Epoque), francuskog ogranka Internacionalne federacije za stara vozila (FIVA).\nNa zvaničnom sajtu ove organizacije stoji da će vozila starija od 30 godina sa “Carte Grise de Collection” registracionom nalepnicom moći da se voze po gradu u svako doba bilo kog dana. To znači da takozvani “youngtimeri”, to jest retro automobili mlađi od 30 godina, neće moći da se voze po gradu, ali će po ovom pitanju tek biti donošene odluke.\nPorsche kupio stazu Nardo\nTesla Motors u velikoj ekspanziji\nŠpijunske fotke: Renault Fluence


Dodik: Nastavit ćemo da blokiramo ideje Bakira Izetbegovića – inmedia.ba\nDodik: Nastavit ćemo da blokiramo ideje Bakira Izetbegovića\n0 10 Maja, 2016 23:00\nPredsjednik Republike Srpske Milorad Dodik izjavio je Srni da će predstavnici iz RS-a nastaviti da blokiraju ideje predsjedavajućeg Predsjedništva BiH Bakira Izetbegovića, “koji hoće sa Savezom za promjene da nametne bošnjačko uređenje BiH”.\nDodik je ocijenio da je to, prije svega, neustavno i da se mora poštovati volja entiteta koji su ključni faktor u BiH.\n“Ako Bakir Izetbegović misli da ćemo prešutjeti ili prepustiti njemu glavnu riječ u BiH, to je njegov problem. Republika Srpska ima autentičnu politiku koja se zasniva na Ustavu i Dejtonskom sporazumu”, rekao je Dodik.\nKomentarišući Izetbegovićevu tvrdnju da je “glavna prepreka u procesima integracije BiH u EU odnos predsjednika RS-a”, Dodik je ocijenio da Izetbegović očigledno ima obavezu da brani premijera Turske u ostavci Ahmeta Davutoglua.\nDodik je poručio da politika neoosmanizma, čiji je dio i Bakir Izetbegović, neće proći što se tiče Republike Srpske, te da Banja Luka i RS imaju svoje interese.\n“Ponosan sam što je rekao da smo mi ti koji ne dozvoljavamo ono što Bakir hoće zajedno sa Savezom za promjene da uradi”, rekao je Dodik.\nOn je konstatovao da je BiH teritorijalno integrisana, ali mentalno i politički potpuno podijeljena, te da interes RS-a nije centralizovana BiH, već “jaka Republika Srpska i BiH koja će biti u funkciji jake Srpske”.\n“Dejtonski sporazum je u više navrata kršio visoki predstavnik stvarajući iluziju da je moguće centralizovati BiH”, podsjetio je Dodik.\nOva predivna Indijka ima 33 godine i niti jednu boru: Ovo su njeni rituali za ljepotu!


Deblji muškarci manje skloni samoubistvu\n28. april. 2006.\nMuškarci koji su pre 20. godine imali višak kilograma manje su skloni samoubistvu nego njihovi vitki vršnjaci, pokazalo je jedno istraživanje, čije je rezultate je prenela švedska sstampa.\nOvo istraživanje, vodjeno 30 godina na uzorku od 1,3 miliona mladića koji su se odazvali pozivu za služenje vojnog roka, razlikuje se od istraživanja sprovedenih nad ženskom populacijom kod koje je višak kilograma, suprotno jačem polu, čest uzrok depresiji.\n"Razni razlozi navode ljude na samoubistvo, ali činjenica da su muškarci sa viškom kilograma tome manje skloni potvrdjuje hipotezu da postoje i neki biološki uzroci", izjavio je za švedski radio Fin Rasmusen, istraživač sa čuvenog instituta Karolinska.\nIstraživači su utvrdili da se opasnost od samoubistva smanjuje srazmerno povećanju indeksa telesne mase (odnos izmedju kilaže i telesne gradje). Gojaznost, naravno, izaziva razne medicinske probleme kao što su visok krvni pritisak, dijabetes, ateroskleroza, ali u njih ne spada i depresija, barem kada su muškarci u pitanju.\n"Missljenja smo da, uprkos diskriminaciji kojoj su izloženi u društvu, debele muškarce štiti nekakav biološki mehanizam", rekao je Rasmusen.\nOn je, medjutim, upozorio da se dobijanje na težini ne može preporučiti kao lek protiv depresije jer gojaznost izaziva mnoge negativne posledice.\nU istraživanju su korišćeni podaci medicinskih pregleda kojima je, od 1968. do 1999. godine, podvrgnuto 1,3 miliona regruta od 18-19 godina, od kojih je nešto više od 3.000 izvršilo samoubistvo.


Kapiten košarkaša Real Madrida Felipe Rejes produžio je ugovor do leta 2020. godine, saopštio je u četvrtak prvak Evrope.\nŠpanski veteran dres najtrofejnijeg kluba na Starom kontinentu nosiće i u 40. godini, što će mu biti čak 16. sezona u ekipi.\nFelipe Reyes Top 5 Plays\nRekorder po broju skokova u Evroligi i španskom prvenstvu, pored Reala, igrao je još samo za gradskog rivala Estudijantes.\nSa kraljevskim klubom osvojio je 19 trofeja, među kojima su dve titule Evrolige sa Fajnal-fora u Madridu (2014) i Beogradu (2018) i šest tittula šampiona Španije.\nNišta manje uspeha nije imao ni sa reprezentacijom Španije, čak 10 medalja, od kojih su tri evropska i jedno svetsko zlato, kao i dva olimpijska srebra.\nDOVOLJNA JEDNA ČETVRTINA Pešić sa Barselonom naneo Fuenlabradi sedmi vezani poraz\nKošarkaši Barselone pobedili su Feunlabradu u gostima sa 93:75, u 30. kolu ACB lige.\nSeniorska muška reprezentacija Srbije nastavlja pripreme za Svetski šampionat u Kini, a u drugoj pripremnoj utakmici, rival našem najboljem timu, biće selekcija Finske. Meč se igra u sredu, 7. avgusta u 21 sat u “Kristalnoj dvorani” u Zrenjaninu, a sve ulaznice za ovaj duel su rasprodate.\nIvkovićevi novi "orlovi": Nedović i Lučić predvode brojna osveženja\nSelektor košarkaške reprezentacije Srbije Dušan Ivković saopštio je širi spisak igrača na koje računa u predstojećim kvalifikacijama za Evropsko prvenstvo čiji je domaćin Slovenija 2013 godine.


Radnici fabrike “Milan Blagojević”: Mi smo žrtve medijskog linča, direktor nije kriv, iza svega stoji opozicija?!? – Slobodne novine\nRadnici fabrike “Milan Blagojević”: Mi smo žrtve medijskog linča, direktor nije kriv, iza svega stoji opozicija?!?\nBeogradski glas (Beta) – Radnici vojne fabrike “Milan Blagojević namenska” u Lučanima saopštili su da su prethodnih dana bili izloženi “medijskom linču” i “uvredama”, zbog njihovog prisustva ispred suda u Ivanjici na početku suđenja rukovodstvu fabrike.\n“Nas 1.340 radnika prethodnih sedam dana izloženi smo do sada nevidjenom medijskom linču od strane pojedinih novinara, kao i od ljudi na društvenim mrežama. Lepljene su nam etikete ‘ljudskog otpada’, ‘ološa’, ‘zveri’, ‘bede’, stavljana nam je meta na čelo, sudjeno nam je bez sudjenja”, navedeno je u saopštenju radnika.\nOni navode da su već osuđeni, kao i njihov generalni direktor Radoš Milovanović, “a, sve zbog toga što smo ustali da branimo našu koru hleba, onu kojom hranimo našu decu, naše porodice”.\nRadnici su istakli da je smrt njihovog kolege zloupotrebljena i da “ovaj linč koji preživljavaju dokazao im je ono što su predosećali”.\n“Želimo i hoćemo da mislimo da iza svega stoji opozicija, neljudi, koji žele da obezglave našu fabriku, koju su nazvali ‘logor smrti’. Ne, srpska javnosti, ovo nije ‘logor’, ovo je organizacija puna života, u kojoj se posle roditelja zapošljavaju njihova deca, koja ima budućnost, i koja, pored svih nedaća koje ovih dana doživljava namenska industrija u Srbiji, beleži značajne rezultate u poslovanju, a sve zahvaljujući našem menadžmentu na čelu sa generalnim direktorom. To, očigledno, nekom ne odgovara”, navodi se u saopštenju.\n“Kod skidanja bureta došlo je do ispuštanja i pada istog te udara o betonsku podlogu. Otpadni barut (raketno gorivo) je na bazi nitroglicerina i nitroceluloze komercijalnog naziva ‘balistit’, se aktivirao usled udarca bureta o beton. Posle ove rečenice mogli bismo da stavimo tačku, jer je jasno, nažalost, da je ljudski faktor izazvao požar”, navodi se u saopštenju.\nU saopštenju radnika ističe se da za kompletnu proizvodnju fabrika ima razradjenu tehnologiju i sva potrebna pisana uputstva za bezbedno obavljanje poslova i unutrašnjeg transporta pri proizvodnji, da se svakog ponedeljka vrši “prorada” propisa rada, kao i periodično testiranje od strane službe za zaštitu na radu.\n“Gde je ovde, pitamo se, krivica generalnog direktora? Koje mere bezbednosti on nije ispoštovao? Gde je tu naša krivica?”, navodi se u saopštenju.\n“Ovaj čin spominjemo ne da bismo se njime hvalili, već da podsetimo ‘neke’ ko su bile njegove kolege i ko su bile kolege njegovog sina onog trenutka kada nam je izgovorio: ‘Da Bog da svi doživeli moju sudbinu'”, navodi se u saopštenju radnika.\nRadnici su poručili da će i dalje biti na strani generalnog direktora “Milana Blagojevića namenska” Radoša Milovanovića i da će ga i dalje braniti jer, kako navode, “brane pravdu” i nadaju se da će “pravda izaći na videlo posle završenog sudjenja”.\nSuđenje je bilo održano 3. oktobra, na kome se sudilo direktoru fabrike “Milana Blagojevića namenska” iz Lučana Radošu Milovanoviću zbog pogibije radnika Milomira Milivojevića i Milojka Ignjatovića u fabričkoj eksploziji, koja se dogodila 14. jula 2017. godine.\nOznakeLučani Milan Blagojević Milojko Ignjatović Milomir Milivojević Naslovna-centar Naslovna-traka Radoš Milovanović


Početna ponuda 505 dinara po akciji - MEDIJA CENTAR BOR );\nPočetna ponuda 505 dinara po akciji\nTrgovanje akcijama Naftne industrije Srbije (NIS) na Beogradskoj berzi startuje danas, s početnom cenom akcije od 505 dinara. Svim građanima koji su dobili po pet akcija ovog preduzeća Poštanska štedionica će besplatno pružati brokerske usluge za prodaju deonica. Nalozi za prodaju će se izdavati na šalterima pošta Srbije, piše današnji Blic.\nUpis besplatnih akcija prošle zime, oko 4,8 miliona građana dobilo akcije NIS-a\nDa bi se dao nalog za prodaju akcija NIS-a, potrebno je da građani dođu s ličnom kartom na šalter pošte, gde će službenik proveriti stanje njihovih akcija, posle čega će s klijentom biti zaključen ugovor, a zatim će mu biti ispostavljen nalog za prodaju.\nGrađani treba da znaju koliko akcija žele da prodaju i po kojoj ceni, kao i da imaju aktivan tekući račun na koji će, u slučaju realizacije naloga, novac leći u roku od tri dana.\nOni koji žele da kupe akcije NIS-a mogu to da učine posredstvom brokerskih kuća s kojima treba da potpišu ugovor i da otvore namenski novčani račun. Zatim je neophodno da uplate novac za trgovinu i da daju nalog za kupovinu, a prema tarifama brokera, provizija se kreće oko jedan odsto tržišne cene akcije.\nPočetna cena akcije NIS-a na trgovanju na Beogradskoj berzi biće 505 dinara ili oko 4,8 evra, a ruski „Gasprom“ će, kako najavljuju iz NIS-a, ispuniti ugovornu obavezu da do februara sledeće godine po toj ceni ponudi otkup akcija malih akcionara.\nKapital NIS-a na kraju juna bio je 22,6 milijardi dinara, pa knjigovodstvena vrednost jedne akcije iznosi 138 dinara.\nU prvoj polovini 2010. godine NIS je zabeležio gubitak od 9,6 milijardi dinara, što je za 29 odsto više nego u istom periodu prošle godine, saopšteno je u petak prilikom predstavljanju NIS-a na Beogradskoj berzi.


RASPISAN JAVNI POZIV ZA UČEŠĆE U PROGRAMU ZA UNAPREĐENJE INOVATIVNOSTI U MSP: Konkurs će trajati do 5. oktobra 2016. godine\nJavni poziv za prijavu malih i srednjih preduzeća iz oblasti prerađivačke industrije za učešće u Programu za unaprjeđenje inovativnosti u malim i srednjim preduzećima za 2016. godinu raspisan je 5. septembra 2016. godine i biće otvoren do 5. oktobra 2016. godine.\nUkupan Budžet opredijeljen za realizaciju Programa u 2016. godini je 30.000 eura, a maksimalan iznos opravdanih troškova po preduzeću iznosi 2.500 eura, bez PDV.\nPreduzeće je u obavezi da finansira troškove eksternog konsultanta za realizaciju inovativne aktivnosti u visini od 100% i nakon završetka aktivnosti traži povraćaj u visini od maksimalno 50% opravdanih troškova, odnosno do 2.500 €, bez poreza na dodatu vrijednost. Preostalih 50 odsto troškova preduzeće pokriva iz sopstvenih izvora.\nOvo je drugi javni poziv po ovom Programu. Prvi je trajao je od 25. juna do 25. jula, kada su ponude dostavile dvije kompanije, od kojih je jedna pozitivno ocijenjena i krenula je u realizaciju inovativnih aktvinosti.\nS obzirom na raspoloživa sredstva za sufinansiranje, kao i promociju samog Programa među privrednicima, Ministarstvo ekonomije nije bilo zadovoljno odzivom preduzeća na prvi javni poziv, zbog čega je i donijeta odluka o raspisivanju novog. Očekivanje je da će preduzeća prepoznati koristi od uvođenja inovativnih rješenja kojima bi ojačali svoje inovativne potencijale, povećali efikasnosti poslovanja i unaprijedili konkurentnost na domaćem i međunarodnim tržištima.\nProgram predviđa finansijsku podršku malim i srednjim preduzećima za sufinansiranje dijela troškova angažovanja eksternih konsultanata (konsultantskih firmi, naučno istraživačkih ustanova, naučno-tehnoloških parkova, centara izvrsnosti, inovaciono-preduzetničkih centara i poslovnih inkubatora) za inovaciju proizvoda, inovaciju poslovnog procesa, inovaciju u organizaciji i inovaciju u marketingu.\nPreduzeće može podnijeti jedan zahtjev za realizaciju jedne od ponuđenih inovativnih aktivnosti koja može uključivati: izradu tehničke dokumentacije/rješenja, izradu i testiranje prototipa proizvoda, izradu alata i ICT rješenja za razvoj novog i poboljšanje procesa proizvodnje/isporuke, izradu i implementaciju ICT rješenja za razvoj novog ili poboljšanog metoda organizacije poslovanja, izradu tehničke dokumentacije za dizajn proizvoda kao i prototip dizajna u digitalnoj formi i izradu tehničkog ili softverskog rješenja za metod distribucije i formiranja cijena.\nIzvor: Vebsajt Ministarstvo ekonomije, 05.09.2016.


Grupa profesora i intelektualaca: U diktaturi nema uslova za izbore - Novinar.rs\n„Uprkos otvorenom despotizmu u vladavini Aleksandra Vučića i odsustvu elementarnih demokratskih uslova, neke opozicione stranke i pokreti razmišljaju da učestvuju u nameštenoj izbornoj utakmici u kojoj se unapred zna i pobednik i krajnji rezultat. Na taj način, ovi politički akteri će dati legitimitet nedemokratskim izborima“, poručili su poitpisnici apela.\n„Građani Srbije su, s punim pravom, proživljene karantinske mere doživeli kao grubo kršenje svojih Ustavom zajamčenih prava, kao gušenje građanskih sloboda i ogoljenu tiraniju. Sve ovo rezultiralo je opravdanim buntom koji se iskazuje svakoga dana u 20 h i 05 min. Autentičnu građansku pobunu razumemo kao još jedan vapaj za demokratijom i poziv da se u lažnim izborima ne učestvuje“, navodi se u apelu.\nPosted in POLITIKATagged #2020 #BOJKOT #IZBORI


Postanje, stvaranje i rani čovek – Strana 68 – Svetosavlje\n5. Stefanus Troster\nNedavno objavljena knjiga još jednog jezuite dobro sumira stav „prosvetljenog hrišćanina“ prema Adamu i Raju. Stefanus Troster je holandski jezuita koji u svojoj knjizi Evolucija i učenje o prvorodnom grehu otvoreno tvrdi: „Oni koji ozbiljno prihvataju naučnu doktrinu o evoluciji ne mogu više prihvatati tradicionalnu predstavu.“ Prema tome, mi „moramo pronaći tumačenje kakvo dolikuje našem vremenu“.\n„Zagovornici teorije evolucije“, kaže on, „zamišljaju čovečanstvo kao realnost koja je tokom istorije veoma postepeno sazrevala da bi dostigla stepen samorealizacije. Njegova najranija pojava mora se zamisliti u vidu nespretnih prelaznih formi koje se javljaju neposredno nakon krajnje primitivnih nivoa ljudskog postojanja. Te primitivne prelazne forme ljudskog života moraju još uvek biti tesno spojene sa svojim preistorijskim animalnim stanjem… Međutim, u ovoj evolucionoj teoriji nema mesta za „rajsku“ egzistenciju ovog preistorijskog čoveka. Postaviti krajnje obdarenog i visoko povlašćenog čoveka na početak ljudskog života na zemlji čini se potpuno protivurečnim modernoj naučnoj misli o ovom pitanju.“\nTo je, naravno, istina. Troster nastavlja: „Prihvatanje modernog gledišta, međutim, uklanja mogućnost objašnjenja postanka zla u svetu na osnovu greha koji je počinio prvi čovek. Najzad, kako bi tako primitivno ljudsko biće bilo u stanju da odbije Božiju ponudu za spasenje? Kako bi tako primitivno biće bilo sposobno da prekrši zavet sa Bogom?“\nBudući da za Trostera Adamov pad nije istorijski događaj, on postojanje zla „objašnjava“ tako što mu daje nov naziv: „fenomen kosmičke nezrelosti“. Adam, u stvari, nije jedan čovek, on je „Svečovek“, dok je Knjiga Postanja „idealizovana predstava… o svetu bez greha. Njen pisac je sasvim dobro znao da ona ne odgovara stvarnosti… On zaista nije nameravao da kaže kako je prvobitno blagodatno stanje Adama i Eve u svoj svojoj čistoti u jednom vremenu postojalo kao istinska realnost u istoriji ljudskog roda.“\nRazume se da nema nikakvog smisla da govorite o Raju ukoliko verujete u evoluciju. Vi ćete samo zaglupljivati same sebe ukoliko pokušate da kombinujete ova dva različita oblika mišljenja.\n„Bogoslovi“ kao Troster izveli su radikalne zaključke iz poruke o evoluciji; uostalom, da li je moguće da verujete u evoluciju a da ne izvedete takve zaključke?\n« PRETHODNA STRANA1\t... 67\t68 69\t... 111SLEDEĆA STRANA »


Tenderske procedure prolongirale proširenje tuzlanskog aerodroma | Bportal\nTenderske procedure prolongirale proširenje tuzlanskog aerodroma\nIako je realizacija prve faze projekta nadogradnje i rekonstrukcije putničkog terminala Međunarodnog aerodroma Tuzla trebala početi u toku jula, zbog nedoumica kada je riječ o tenderskoj proceduri, izvođenjem radova još uvijek nije počelo.\nCjelokupna procedura vezano za tender za izbor najpovoljnijeg ponuđača za izvođenje radova nadogradnje i rekonstrukcije putničkog terminala trebala je biti završena 10. jula, nakon čega je trebalo da počne realizacija prve faze projekta.\nMeđutim, kako Klix.ba saznaje od direktora Međunarodnog aerodroma Tuzla Rifeta Karasalihovića, zbog određenih nedoumica komisije, ova procedura je još uvijek u toku, izbor najpovoljnijeg ponuđača nije završen, a samim tim čeka se i na početak realizacije prve faze projekta.\n"U ovom trenutku imam preliminarni izvještaj koji još uvijek ne mogu publikovati, s obzirom na to da je sedmočlana komisija sastavljena od predstavnika Vlade FBiH, uposlenika aerodroma i projektanata bila u nedoumici da donese određene odluke na osnovu kojih se može donijeti generalna odluka. Diskutabilna pitanja komisija je uputila prema agenciji za tendere, a kada sve nedoumice budu riješene, mi ćemo moći zauzeti stav i publikovati potencijalnog pobjednika na tenderu", rekao je Karasalihović za Klix.ba.\nCijela ova procedura bi, istakao je Karasalihović, trebalo da bude završena u toku ove sedmice, nakon čega će biti objavljena kompanija koja je izabrana kao najpovoljniji ponuđač za izvođenje radova nadogradnje i rekonstrukcije putničkog terminala.\nZa kompletan projekt, s projektnom dokumentacijom, predviđena su finansijska sredstva u iznosu od blizu 6.500.000 konvertibilnih maraka, a dosad je osigurano blizu 4.500.000 KM.\nKarasalihović naglašava da su za prvu fazu projekta osigurana finansijska sredstva, a kada je riječ o tenderskoj proceduri za drugu, otvaranje ponuda se očekuje 5. augusta.\nRealizacijom projekta nadogradnje i rekonstrukcije putničkog terminala Međunarodnog aerodroma Tuzla uslijedit će i izgradnja zgrade Granične policije BiH i Uprave za indirektno oporezivanje BiH, kao i carinskog skladišta za avionsko gorivo.\nZa spomenute zgrade UIOBiH je osigurala dva miliona maraka, dok će Međunarodni aerodrom Tuzla iz vlastitih sredstava finansirati izgradnju carinskog skladišta za avionsko gorivo.\nFederalno ministarstvo prostornog uređenja objavilo je poziv za uvid u Glavni projekt izgradnje carinskog skladišta avionskog goriva u sklopu kompleksa Međunarodnog aerodroma Tuzla u koji će biti uloženo blizu milion KM.\n"Ovo je završna faza objave za dobijanje građevinske dozvole, a ukoliko niko ne stavi primjedbu, mi ćemo imati završenu zakonski propisanu proceduru za realizaciju izgradnje carinskog skladišta za avionsko gorivo", napomenuo je Karasalihović.\nInače, potreba za realizacijom svih ovih projekata ukazala se nakon povećanja broja putnika koja iz mjeseca u mjesec bilježi tuzlanski aerodrom.\nPrema projekcijama menadžmenta Međunarodnog aerodroma Tuzla, u toku 2017. godine očekuje se opsluživanje 478.000 putnika u dolasku i odlasku. Za prvih šest mjeseci ove godine usluge je koristilo 226.000 osoba.\nJuli 31, 2017\tNema komentara\nSljedeći članak: Turistička sezona u Hrvatskoj ruši prošlogodišnje rekorde\nPrethodni članak: Salkić: Bosanski jezik je višestoljetna činjenica, zbog Dodika pravdu tražimo na sudovima\nVIDEO Tuzlanski aerodrom završava terminal za skladištenje a…


Debata o kvalitetu informisanja u Pančevu - Pančevo.city\nU okviru serije razgovora o problemima sa kojima su suočeni lokalni mediji u Srbiji, Slavko Ćuruvija fondacija će u Pančevu, u utorak, 13. marta, organizovati javnu debatu o stanju medija i kvalitetu informisanja građana u tom gradu.\nCilj ovih događaja jeste da pronađu odgovore i na pitanje kako se medijska reforma (privatizacija, zakonodavstvo, projektno sufinansiranje…) odrazila na kvalitet javnog informisanja u gradovima širom Srbije i na položaj medija i novinara u tim sredinama. Kako su promene proteklih godina u medijskoj sferi uticale na redovno izveštavanje građana o svim pitanjima od značaja za njihov život? Šta je još potrebno uraditi da bi građani Pančeva dobijali pravovremene, objektivne i potpune informacije koje su važne za njihovu zajednicu?\nU javnoj debati učestvuju Jovana Štetin, novinarka N1 televizije, Snežana Ćuruvija, Refraction team, Ilir Gaši, programski direktor Slavko Ćuruvija fondacije i Nenad Živković, novinar sajta Pančevo Si Ti. Debatu će moderirati Ivana Stevanović, programska menadžerka Slavko Ćuruvija fondacije.\nKao i sa prethodnih debata koje su održane u Požarevcu, Subotici, Novom Pazaru, Leskovcu i Užicu, Slavko Ćuruvija fondacija će se zalagati da zaključci razgovora budu uzeti u obzir prilikom izrade nove medijske strategije.\nDebata će biti održana u utorak, 13. marta 2018, u 13 sati, u Maloj sali Saveza samostalnih sindikata u Pančevu, Trg Kralja Petra I broj 11.\njavna debata medijska strategija novinarstvo Slavko Ćuruvija fondacija USAID\nPosle seminara „Aktivni građani” sledi akcija


PU „Poletarac“ - Ponovo smo zajedno - NMR Info\nAžurirano mar 30, 2020\nVeć smo pisali o oformljenom timu Predškolske ustanove „Poletarac“ Sečanj a danas su počeli sa realizacijom projekta a tim povodom o razgovarali sa Natašom Rađenović direktorkom Predškolske ustanove „Poletarac“ Sečanj.\nKako je i planirano danas je tim Predškolske ustanove „Poletarac“ Sečanj pokrenuo akciju pod sloganom „Ponovo smo zajedno“ , osnovali viber grupe a time i zvanično počeo danas sa radom. Preko Viber grupa želimo da pomognemo da lakše, zajedno prevaziđemo ovu situaciju u kojoj smo se našli. Naši vaspitači, medicinske sestre, stručni saradnik-logoped tokom narednog perioda pružaće niz raznovrsnih, kreativnih, edukativnih aktivnosti sa decom i roditeljima i na taj način pomoći da se prevaziđu novonastale situacije.\nŠta i kako se roditelji, vaspitači druže sa decom?\n-„Vaspitači su formirali Viber grupe sa roditeljima.Tri aktiva su formirana, tri viber grupe i to „Jaslice Sečanj i Krajišnik“, „Aktiv Mlađih i Mešovitih grupa“ i „Aktiv Pripremno Pretškolskih Grupa“.\nNa nivou Aktiva vaspitači u viber grupama se dogovaraju o zajedničkim aktivnostima.Teme prosleđuju dan unapred za sledeći dan roditeljima, a sutradan roditelji između 17,00h do 19,00h na viber prosleđuju vaspitačima realizovane aktivnosti sa decom.\nMedecinske sestre i stručni saradnik logoped takođe prosleđuju materijale na viber grupe kako da se borimo protiv Covid-19 virusa.“ rekla je Nataša Rađenović.


ZA SVAKU BEBU PO 500 KM IZ BUDŽETA: Vlada Srpske uvodi dodatak i za prvo dijete - Glas Regije\nOvim zakonom predlaže se povećanje finansijskih izdvajanja na ime prava na pomoć za opremu novorođenčeta, kao i proširenje obuhvata pravom na dodatak na djecu i na prvo dijete.\nPrema Prijedlogu zakona, iznos pomoći za opremu novorođenčeta, koja se isplaćuje za svako novorođeno dijete u porodici u Republici Srskoj, povećava se sa sadašnjih 250 КM na 500 КM. Takođe, Prijedlogom zakona uvodi se dodatak na djecu za prvo dijete u porodici u visini od 18 odsto od najniže plate u Republici Srpskoj, a što će iznositi 97,20 КM.\nImajući u vidu socijalno-ekonomske uslove života porodica postojećih korisnika dodatka na djecu, predlaže se i povećanje davanja za ostvarivanje ovog prava za drugo, treće i četvrto dijete, kao i za djecu iz osjetljivih kategorija, čime bi se olakšao dio ekonomskog tereta podizanja djece u ovim porodicama. Prijedlogom zakona se predviđa nominalno povećanje iznosa dodatka na djecu za drugo i četvrto dijete za po 100 odsto u odnosu na sadašnji iznos, što će iznositi po 97,20 КM. Predviđa se i povećanje iznosa dodatka na djecu za treće dijete na iznos od 26 odsto od najniže plate u Republici Srpskoj, odnosno 140,40 КM, kao i dodatka na djecu za osjetljive kategorije djece na iznos od 32 odsto od prosječne plate, a što će nominalno iznosti 172,80 КM.\nTakođe, donošenjem ovog zakona, predviđeno je povećanje iznosa naknade za pomoć roditelju-njegovatelju ili njegovatelju sa sadašnjih 25 odsto od osnovice, odnosno najniže plate u Republici u prethodnoj godini, na iznos od 100 odsto od osnovice, te će ova naknada iznositi 540 КM. To predstavlja neposrednu finansijsku podršku porodici u kojoj odrasta dijete sa smetnjama u razvoju.\nZakon treba da stupi na snagu od 1. januara 2022. godine.\nPrethodna VIDOVIĆ: Više novca za radnike, penzionere, boračke kategorije\nSljedeća Ekološki protesti u Srbiji okidač za proteste u Srpskoj